Hallitse ja suojaa sovelluksia ja palveluita Tehtävienhallinnan avulla. - Microsoft Windows\nVoit hallita sovelluksia ja palveluita Tehtävienhallinnan avulla\nTehtävienhallinnan avulla voit helposti nähdä, mitä sovellukset ja palvelut käyttävät tietokoneen resursseja. Jos haluat tarkastella yksityiskohtaisesti, mitä verkkoyhteyksissä ja laitteistossa tapahtuu, tai valita käynnistettäessä suoritettavat sovellukset, näiden tietojen etsiminen ja hallinta on helppoa.\nAvaa TehtävienhallintaSipaise näyttöä oikealta vasemmalle ja valitse Haku.(Jos käytät hiirtä, osoita näytön oikeaa yläkulmaa, siirrä hiiren osoitinta alaspäin ja valitse sitten Haku.)Kirjoita hakuruutuun Tehtävienhallinta, napauta tai valitse Sovellukset ja napauta tai valitse sitten Tehtävienhallinta. VihjeitäVoit avata Tehtävienhallinnan myös painamalla Ctrl+Vaihto+Esc, tai jos käytät hiirtä, voit napsauttaa näytön vasenta alakulmaa hiiren kakkospainikkeella ja valita sitten Tehtävienhallinta.Työpöydällä paina pitkään tehtäväpalkkia tai napsauta hiiren sitä kakkospainikkeella ja napauta tai valitse sitten Tehtävienhallinta.\nJuuri tarvitsemasi tiedotKun avaat Tehtävienhallinnan ensimmäistä kertaa, näet tiivistetyn näkymän tietokoneessa käynnissä olevista sovelluksista.Tehtävienhallinnan yleisnäkymäJos haluat lisää tietoja, napauta tai valitse Lisätietoja.Tehtävienhallinnan lisätietonäkymä\nTässä näkymässä voit tarkastella ja hallita kaikkea, joka on avoinna kussakin sovelluksessa. Kullakin rivillä on tietoja kustakin sovelluksesta ja sen käyttämistä tietokoneen resursseista. Mitä enemmän sovellus käyttää resurssia, sitä voimakkaampi sen väri on Tehtävienhallinnassa. Tämä helpottaa paljon resursseja käyttävien sovellusten löytämistä. Uusi Tehtävienhallinta pysäyttää sovelluksia entistä nopeammin ja luotettavammin, joten voit heti palata työsi pariin. Jos haluat nähdä vielä enemmän lisätietoja tässä näkymässä, voit napsauttaa sarakkeen yläosaa hiiren kakkospainikkeella tai painaa sitä pitkään, jolloin näyttöön tulee lisää sarakeasetuksia. Voit myös järjestellä sarakkeita vetämällä ja muokata näkymän haluamaksesi. Sovelluksen sulkeminenWindows-kaupan sovellukset eivät hidasta tietokonetta, joten niitä ei tarvitse sulkea suorituskyvyn vuoksi. Kun et käytä jotakin näistä sovelluksista, Windows tallentaa sen taustalle ja sulkee sen sitten lopulta, jos et käytä sitä. Jos haluat sulkea jonkin Windows-kaupan sovelluksen, voit vetää sen näytön alareunan yli. (Napsauta sovelluksen yläosaa hiirellä ja vedä.)Voit sulkea Tehtävienhallinnan painamalla sitä pitkään tai napsauttamalla sitä hiiren kakkospainikkeella ja napauttamalla tai valitsemalla sitten Lopeta tehtävä.PC käyntiin nopeasti\nTehtävienhallinnan Käynnistys-välilehdessä voit tarkastella niiden sovellusten luetteloa, jotka käynnistyvät automaattisesti, kun kytket tietokoneeseen virran ja kirjaudut Windowsiin.\nJos tietokoneen käynnistyminen kestää pitkään, se voi johtua suuresta käynnistyssovellusten määrästä tai muutamasta sovelluksesta, joilla on suuri vaikutus käynnistysaikaan. Jos haluat lopettaa sovelluksen suorittamisen tietokonetta käynnistettäessä, napauta tai napsauta sovellusta ja napauta tai valitse Poista käytöstä. Voit aina ottaa sovelluksen uudelleen käyttää, jos päätät, että haluat suorittaa sen käynnistettäessä.\nMitattujen verkkoyhteystietojen tarkistaminenSovellushistoria-välilehti näyttää, kuinka paljon tietoja monet tietokoneen sovelluksista ovat käyttäneet. Se sisältää tiedot, joita mitattu verkkoyhteys, kuten mobiilioperaattorin 3G-yhteys, on käyttänyt. Koska mitattujen verkkoyhteyksien tiedot johtavat lisäveloituksiin, voit tämän välilehden avulla seurata käytetyn tiedon määrää.\nYksityiskohtaisten tietojen tarkasteleminenJos olet tekninen henkilö, ja haluat nähdä kaiken, mitä taustalla on tapahtunut, voit tutustua Suorituskyky-, Käyttäjät-, Lisätiedot- ja Palvelut-välilehtiin. Voit tarkastella lisätietoja tietokoneessa käynnissä olevista asioista, laitteiston toiminnasta ja saapuvan ja lähtevän tiedon määrästä. Seuraavaksi: Kiintolevyaseman optimoiminen\nOhjeet tietokoneen sammuttamiseen, kun päivän työt on tehty.\nVoit sulkea minkä tahansa sovelluksen halutessasi. Tee näin.


Arto Satosen viikkoviesti – tällä viikolla puhutti alhainen tuottavuus sekä tulevat liikennehankkeet | Kansanedustaja Arto Satonen\nmarraskuu 18, 2011 /Viikkoviestejä\nTämän viikon viikkoviesti käsittelee EVA:n arvioita suomalaisen tuottavuuden suuresta kuopasta, mikä kätkeytyy hyvine työllisyyslukujen taakse. Toisena aiheena on liikenne- ja viestintävaliokunnan budjettimietintö.\nTuottavuuden romahdus uhkaa heijastua työllisyyteen\nETLA:n tutkimusjohtaja Mika Malirannan EVA:lle tekemä tutkimus: ”Suuri kuoppa – Suomen hyvät työllisyysluvut kätkevät tuottavuuden romahduksen” on korutonta luettavaa. Malirannan perusviesti on, että työn tuottavuuden kasvu on pudonnut selvästi pitkän ajan kasvutrendiä alemmalle tasolle. Vuoden 2010 tuottavuuden taso oli 13 prosenttia vuosien 1995 – 2007 mukaista tuottavuuden kasvutrendiä alempana. Suomeksi sanottuna se tarkoittaa sitä, että meillä on 150 000 ihmistä enemmän yrityksissä töissä, kuin normaalilla tuottavuuden kasvulla olisi.\nEVAN tilaisuudessa pohdittiin myös syitä siihen miksi yritykset eivät ole sopeuttaneet työvoimaa voimakkaammin. Taustalla lienee suurimpana syynä potentiaalinen pelko hyvän työvoiman pulasta lähitulevaisuudessa, koska työvoiman määrä vähenee suurten ikäluokkien siirtyessä eläkkeelle. Taustalla on myös yhteiskuntavastuuta. Työntekijöistä on haluttu pitää kiinni ja tuloksestakin on sen nimissä tingitty. Pirkanmaan yrittäjien ”En irtisano ketään” -tyylistä ajattelua on siis yhteiskunnassa laajemminkin.\nTulos on kuitenkin todella vakava. Jos työn tuottavuus ei palaa normaalille kasvutrendille, niin irtisanomisia on varmasti edessä myöhemmin. Jotta taas työn tuottavuus saadaan palautettua trendille, se vaatii kaksinkertaisen määrän uusia innovaatioita verrattuna 90-luvun alun tilanteeseen, jolloin ICT maailma oli mullistavassa vaiheessa. Suomen tilanne on pienoiskoossa sama kuin Nokian. On löydettävä uusia tapoja menestyä kiristyvillä kansainvälisillä markkinoilla.\nHenkilökuntansa sopeuttamisen Nokia jo aloitti ilmoittamalla vähentävänsä Suomesta väkeä 1700 henkeä. Alueellinen kohdentaminen selviää vasta ensi vuoden puolella. Tampereen seudulla on jo käynnissä useita hankkeita, joilla Nokialta vapautuvalle väelle luodaan uusia työpaikkoja. Samaan aikaan tavoitellaan uusia kansainvälisiä yrityksiä sijoittumaan Tampereelle, edistetään siirtymistä yrittäjiksi, tuetaan innovatiivisia tutkimushankkeita ja etsitään malleja, jolla ICT- alan huippuosaamista voidaan hyödyntää muilla sektoreilla. Tärkeintä on se, että mahdollisimman moni Nokialainen löytää osaamistaan vastaavan työpaikan Tampereen seudulta myös jatkossa.\nLiikennevaliokunta haluaa lisää rahaa joukkoliikenteen ostoihin ja yksityisteihin\nLiikenne- ja viestintävaliokunta käsitteli jo vuoden 2012 budjettia. Valiokunta esittää budjettiin lisäyksinä 2 miljoonaa euroa joukkoliikenteen ostoihin ja 2 miljoonaa euroa yksityisteihin. Yksityisteiden määrärahat ovat tänä vuonna jopa 23 miljoonaa, koska mukana on 10 miljoonaan erityispanostus puukuljetusten edistämiseen. Vuoden 2012 esityksessä määrä on pudonnut 8 miljoonaan euroon ja sen vuoksi olisi perusteltua lisätä määrärahaa. Jos lisää rahaa ei tule, niin yksityisteiden rahoitus jää liiaksi kuntien ja tienkäyttäjien kontolle.\nJoukkoliikenteen ostoja lisäämällä pyritään turvaamaan maaseudun linja-autovuoroja. Maaseudulta on vähenemässä ensi vuonna satoja linja-autovuoroja. Lisämäärärahan avulla voitaisiin pelastaa tärkeimmät vuorot. Sen vuoksi on perusteltua lisätä määrärahoja tälle sektorille.\nIsot liikennepoliittiset hankkeet käsitellään liikennepoliittisessa selonteossa, joka on parasta aikaa virkamiesvalmistelussa. Asia tulee valiokunnan käsiteltäväksi ensi keväänä. Pirkanmaan kärkihankkeet uuteen selontekoon ovat Hämeenkyrön ohitustie, ysitien parantaminen välillä Tampere-Orivesi, Tampereen seudun lähiraideliikenteen kehittäminen, lisäraiteet välille Toijala-Tampere ja Tampereen pikaraitiotie. Tällä vaalikaudella toteutuu Tampere-Porin radan peruskorjaus 91 miljoonalla eurolla sekä Tampereen tunneli.


Asunnon vuokraaminen | Asunnon vuokraus | Versusasunnot.fi\nVuokraamme asuntosi nykyaikaisia toimintatapoja hyödyntäen turvallisesti sekä tehokkaasti, ammattitaitoinen kiinteistönvälittäjä aina läsnä. Laadukas ilmoitus yhdistettynä hyvään markkinointiin auttaa löytämään asuntoosi parhaat mahdolliset vuokralaiset. Kiinteistönvälittäjä tarkistaa aina vuokralaisen luottotiedot. Versus Asunnot toimii vuokravälityksessä kahdella eri tavalla. Perinteinen vuokravälitys toimii Etelä-Pohjanmaan alueella ja Versus Vuokravälitys toimii valtakunnallisesti.\n450€ / asunto\nPerinteinen vuokravälitys pitää sisällään kohteen valokuvat, kiinteistönvälittäjän tuen, markkinoinnin, vuokranäyttöjen pitämisen, vuokralaisen luottotietojen tarkistuksen sekä vuokrasopimuksen tekemisen valitun vuokralaisen kanssa. Välityspalkkio sisältää kaikki kulut sekä alv 24%.\nKatso vapaat vuokrakohteet\n350€ / asunto\nVersus Vuokravälitys toimii tehokkaalla konseptilla jossa taustalla hoidetaan kaikki tavalliseen vuokravälitykseen liittyvät toimenpiteet mitään karsimatta. Ainoa ero perinteiseen verrattuna on se, että asiakkaan vastuulle jää vuokranäyttöjen pitäminen sekä kohteen kuvaus. Hinta sisältää alv 24%.\n0,75 x yhden kk vuokra\nToimitilojen vuokravälitys toimii samalla tavalla kuin valtakunnallinen Versus Vuokravälitys. Hoidamme kaiken aina markkinoinnista vuokrailmoituksiin sekä sopimuksiin. Asiakkaan vastuulle jää ainoastaan näytön pitäminen kohteessa potentiaalisille vuokralaisille.\n+ Asiakirjakulut (max 490eur)\n+ Alv 24%.\nTiesithän, että vuokravälityksen palkkiot ja muut vuokraustoimintaan kohdistuneet kulut voit vähentää täysimääräisesti pääomatulojen verotuksessa. Sama koskee myös esim. asunnon myynnistä syntynyttä välityspalkkiota.\nPerinteisen vuokravälityksen toimialue on Seinäjoki, Vaasa, Lapua, Kauhava, Ilmajoki, Kurikka, Alajärvi, Isokyrö, Laihia, Peräseinäjoki, Jalasjärvi, Alavus, Alahärmä, Ylihärmä, Ähtäri, Tuuri, Tervajoki, sekä Kauhajoki. Versus Vuokravälitys -konsepti toimii valtakunnallisesti kaikkialla Suomessa.\n7 tärkeää asiaa asunnon vuokraamisessa\nAsunnon vuokraaminen vaatii yhä enemmän osaamista laadukkaan ilmoituksen tekemiseen sekä oikeanlaisen markkinoinnin tekemiseen.\n1. Laadukas vuokrailmoitus\n2. Hyvät valokuvat kohteesta\n3. Tarkasti kohdennettu markkinointi\n4. Vuokralaisen haastattelu ja sopivuuden arviointi\n5. Luottotietojen tarkistus\n6. Juridisesti oikein tehty vuokrasopimus\n7. Loistava asiakaskokemus\n8 Vinkkiä loistavaan vuokrasuhteeseen\nOlemme kirjoittaneet onnistuneesta vuokraamisesta kattavan blogitekstin, johon voit tutustua tästä linkistä\nOlemme suunnitelleet kattavan vuokrasopimuspohjan niin tavallisen asunnon vuokraajan kuin asuntosijoittajan saataville. Vuokrasopimuspohja on tärkeä osa juridisesti kattavaa vuokrasopimusta, jonka solmit vuokralaisen kanssa. Mikäli vuokrasuhteen aikana tulee jotain ongelmia tai asioita, joissa näkemykset ovat eriävät, on yleensä vuokrasopimus ensimmäinen dokumentti, johon palataan. Lataa kattava vuokrasopimuspohja täältä, olit sitten asuntosijoittaja tai tavallinen asunnon vuokraaja.\nKuinka puran sopimuksen laillisesti?\nVuokrasopimuksen laillinen purkaminen kannattaa hoitaa tarkasti ja juridisesti oikealla tavalla, jotta vältyt jälkiseuraamuksilta. Lue blogimme jonka kirjoitimme aiheesta.\nOle ensimmäisten joukossa kuulemassa uusista myyntiin tulleista asuntosijoituskohteista. Laskemme sijoittajan tärkeimmät avainluvut sinulle valmiiksi.\nJussi Takala – Kiinteistönvälittäjä


Digitalisaation myötä kasvava datan määrä hyötykäyttöön - Hamkilainen tutkimus\nBy on\t 3.3.2022 HAMK Smart Yleinen\nKanta-Hämeessä tehtiin kokeiluja, jotka tuottivat esimerkiksi käyttöliittymän rakennusten energiankulutuksen, väkimäärien liikkeiden, maaperän ominaisuuksien tai vaikkapa vapaiden pysäköintitilojen tarkastelemiseksi. Apuna käytettiin muun muassa virtuaalimalleja, sensoreita, konenäköä ja tekoälyä.\nKuinka esimerkiksi kaupungit ja kunnat voisivat hyödyntää uusien teknologioiden ja tietoliikenneyhteyksien myötä jatkuvasti kasvavaa datamäärää? Tähän kysymykseen on saatu vastauksia, kun HAMK Smart -tutkimusyksikössä on viime aikoina tutkittu digitalisaation mahdollisuuksia mm. kaupunkirakenteen suunnittelussa Liikenne 4.0 sekä 5G Start-hankkeissa.\n5G Start – Valmistautuminen 5G Hämeeseen -hankkeessa toteutettiin ns. Asemanranta-pilotti. Yhtenä hankkeen tuotoksena rakennettiin avoimista lähteistä sekä eri yhteistyökumppaneiden aineistoista virtuaalinen malli (digitaalinen kaksonen) Asemanrannan asuinalueesta. Mallin visualisointia työstettiin yhdessä Hämeenlinnan kaupungin kanssa käymällä läpi suunnitelmia ja arkkitehtuurimalleja, jotka sitten implementoitiin kokonaisratkaisuun. Virtuaalimallin päälle rakennettiin käyttöliittymä, jossa eri yhteistyökumppaneilta saadut aineistot visualisoitiin näkyviksi datapisteiksi.\nKäyttöliittymän avulla voitaisiin tarkastella reaaliajassa esim. vapaata pysäköintitilaa alueella, alueen väki- ja pyöräilijämääriä, rakennuskohtaisia energiadatoja (tietyltä ajalta), kaukolämpöverkon sekä mahdollisten 5G-tukiasemien sijainteja alueella, maaperän tietoja (kosteus & lämpötila) sekä kävelykadun tapahtumakalenteria.\nLiikenteeseen keskittyvä hanke, Liikenne 4.0, puolestaan tuotti arvokasta tietoa tekoälyn avulla mm. liikkumisen mittaamisesta, väylien kunnosta tai sääolojen vaikutuksesta pyöräilyyn tai vaikkapa torin kävijämääriin. HAMK loi yhteistyökumppaneidensa kanssa erilaisia kokeiluympäristöjä, joiden taustalla on ollut liikenteen data sekä digitaalisen osaamisen kehitys. Liikenteen suunnittelun kannalta arvokasta tietoa voitiin kerätä muun muassa pyöräväylien kunnosta, jota havainnoitiin sensoreiden sekä tekoälypohjaisten ratkaisujen avulla.\nKonenäköä puolestaan pystyttiin hyödyntämään esimerkiksi Hämeenlinnan torialueen liikkumisen tutkimisessa sekä pyöräily- ja kävelyväylien datan keruussa. Kokeiluympäristöjen avulla toteutetut ratkaisut toivat myös yhteistyökumppaneille uutta ja hyödyllistä tietämystä oman toimintansa ja palveluidensa kehittämiseen.\nKatso lyhyet mutta sitäkin informatiivisemmat videot Liikenne 4.0 ja 5G Start -hankkeisiin liittyen:\nTags: 5Gdigitaalinen kaksonendigitalisaatiokonenäköliikennetekoäly\nPrevious ArticlePelit voivat ehkäistä myös syrjäytymistä\nNext Article Tutkimus-, kehitys- ja innovaatiotoiminta maaseudun pk-yrityksen kasvumoottorina\nVihreyttä ja älykkyyttä yritysten palveluihin


Flutterguyn blogi: syyskuuta 2012\nTänään sain uurastaa tuntikausia, ajatuksenani luoda uusi Flutterguy-avatar. Työ on kuitenkin kannattanut, sillä olen ylpeä saavutuksestani.\nLuonnollisesti jouduin useasti turvautumaan sarjasta saataviin malleihin, jotta muodot menisivät kohdalleen. Kurvityökalulla ja ajankäytöllä kaikki näyttää kuitenkin olevan mahdollista. Mutta koska yhden näin laadukkaan kuvan tuottamiseen menee vielä kauan, on tekniikoita ja suunnittelua vielä hiottava. Malleja käyttämällä oppii kuitenkin jo paljon. Jatkossakin aion siis tehdä vertailua malleilla ja korjailla yksityiskohtia, ennen kuin päästän piirrokseni julkisuuteen.\nHelpoimmalla tietenkin pääsisi, jos hahmot saisi jaettua elementteihin niin, ettei kaikkea tarvitsisi aina piirtää kokonaan uusiksi. Näin mahdollistuisi useamman kuvan tuottaminen kohtuuajassa.


Asuntomarkkinakatsaus 2/2018: Omistusasuminen on monessa kaupungissa kuukausikustannuksiltaan vuokra-asumista edullisempaa | Huoneistokeskus\nAsuntomarkkinakatsaus 2/2018: Omistusasuminen on monessa kaupungissa kuukausikustannuksiltaan vuokra-asumista edullisempaa\n28.2.2018 08:00:00 EET | Huoneistokeskus\nTammikuussa vanhojen asuntojen* kauppamäärät nousivat 4 % edellisvuoden tammikuuhun verrattuna (työpäiväkorjattuna +0 %). Kauppamäärien kehitys oli positiivista muun muassa Espoossa (+7 %; +14 kpl), Tampereella (+7 %; +19 kpl), Joensuussa (+9 %; + 4 kpl) ja Kuopiossa (+2 %; + 2 kpl).\n”Erityisesti kerrostaloasuntojen kauppa oli vilkasta. Vanhojen kerrostaloasuntojen kauppoja tehtiin tammikuussa Suomessa 6 % enemmän kuin vuosi sitten tammikuussa. Esimerkiksi Espoossa vanhojen kerrostaloasuntojen kauppamäärät nousivat 16 % edellisvuoden tammikuuhun verrattuna. Samoin Tampereella kauppamäärät kasvoivat 11 %, Vaasassa 10 % ja Joensuussa peräti 29 %”, Huoneistokeskuksen toimitusjohtaja Ari-Matti Purhonen sanoo.\nTammikuussa vanhojen asuntojen kauppamäärät laskivat Helsingissä (-1 %), Turussa (-1 %), Lappeenrannassa (-2 %), Vantaalla (-3 %), Vaasassa (-3 %), Kouvolassa (-6 %) ja Porissa (-12 %).\nVuokra-asunnon kuukausittaisten asumiskulujen hinnalla maksaa monin paikoin omistusasunnon lainanlyhennykset ja hoitovastikkeet\nVuokra- ja omistusasumisen kuukausittaiset asuinkustannukset ovat useilla alueilla Suomessa hyvin lähellä toisiaan tai omistusasuminen kustannukset jopa vuokra-asumista matalammat.\n”Esimerkiksi Espoon Niittykummussa muutaman vuoden ikäinen 47-neliöinen kaksio myytiin velattomaan hintaan 290 000 €. Jos laskee, että kauppahinnasta 90 % olisi lainaa, niin lainanlyhennyksen kuukausieräksi tulee 984 €/kk** ja vastike tässä asunnossa oli 155 €. Näin ollen asumiskulut ovat 1 139 €/kk ja samanikäisen ja vastaavan kokoisen kohteen vuokra samalla alueella on 1 150 €/kk***”, Ari-Matti Purhonen kuvaa.\nVastaavasti Vantaalla Myyrmäessä uusi 45,5-neliöinen kaksio myytiin velattomalla hinnalla 208 500 €. Lainan kuukausittainen lyhennys 90 %:n lainaosuudella on 707 €/kk ja hoitovastike 173 €/kk eli asumiskulut ovat 880 €/kk. Vastaavan kaksion vuokrahinta on alueella 892 €/kk.\nHelsingissä Vallilassa 46,5-neliöinen kerrostalokaksio myytiin velattomaan hintaan 270 000 €. Lainan kuukausittainen lyhennys 90 %:n lainaosuudella on 916 €/kk ja hoitovastike tässä 2013 valmistuneessa asunnossa oli 253 €/kk, jolloin asumiskulut ovat yhteensä 1 169 €/kk. Vastaavasti muutamaa neliötä pienemmän kaksion vuokrahinta samalta alueelta on 1 200 €/kk.\nKaikki esimerkkiasunnot ovat uudehkoja, hyväkuntoisia ja hyvin varusteltuja asuntoja, ja laina-ajaksi on laskettu 25 vuotta.\n”Vastaavia esimerkkejä löytyy muiltakin alueilta Helsingistä, Espoosta ja Vantaalta sekä Tampereelta, Turusta, Vaasasta ja Kuopiosta. Käytännössä omistusasuminen on kuukausittaisilta asumiskustannuksiltaan kannattavaa heti kun mennään hiukan kaupungin kalleimpien asuinalueiden ulkopuolelle”, Purhonen sanoo.\n”Toki asuntolainan saaminen edellyttää ostajalta pankin vaatimaa alkupääomaa tai takaajaa lainalle. Lisäksi asunnonostajan on hyvä tiedostaa, millaiselta alueelta asuntonsa ostaa – hinnat eivät kaikkialla kehity nousujohteisesti, vaan joillakin alueilla asuntojen hinnat voivat jopa laskea”, Purhonen sanoo.\nNeliöhinnat nousivat tammikuussa Suomessa 2 % edellisvuoden tammikuusta\nVanhojen kerrostalokaksioiden neliöhinnat nousivat tammikuussa 2018 keskimäärin 2 % vuoden 2017 tammikuuhun verrattuna. Hintakehitys on kuitenkin eriytynyt voimakkaasti maantieteellisesti.\n”Helsingissä neliöhinnat nousivat 7 % ja Vantaalla 2 % tammikuusta 2017. Espoossa hinnat pysyivät ennallaan”, Ari-Matti Purhonen sanoo.\nVanhojen kerrostalokaksioiden neliöhinnat nousivat myös Porissa (+28 %), Lahdessa (+27 %), Turussa (+18 %), Kuopiossa (+7 %), Kouvolassa (+4 %) ja Tampereella (+3 %) tammikuuhun 2017 verrattuna. Vanhojen kerrostalokaksioiden neliöhinnat laskivat Vaasassa (-17 %) ja Joensuussa (-3 %) sekä pysyivät ennallaan Lappeenrannassa (+0 %).\n”Kun verrataan yksittäistä kuukautta edellisen vuoden vastaavaan kuukauteen, vanhojen kerrostalokaksioiden neliöhinnan muutokseen vaikuttaa voimakkaasti se, minkä ikäisiä ja kuntoisia asuntoja ko. kuukautena on myyty. Paremman kuvan kaupunkien hintakehityksestä saa tarkastelemalla neliöhintojen liukuvaa keskiarvoa kuudelta kuukaudelta. Tämä kuvaa neliöhinnan kehitystä viimeisen 6 kk:n aikana”, Ari-Matti Purhonen sanoo.\nKuuden kuukauden liukuvaa keskiarvoa tarkasteltaessa vanhojen kerrostalokaksioiden neliöhinnat ovat nousseet Helsingissä 7 %, Espoossa 5 %, Vantaalla 5 %, Tampereella 5 %, Turussa 14 %, Kuopiossa 2 %, Lappeenrannassa +3 % ja Lahdessa + 10 %. Sen sijaan neliöhinnat ovat laskeneet seuraavissa kaupungeissa: Pori (- 5 %), Joensuu (-4 %), Kouvola (-4 %) ja Vaasa (-1 %).\nKotitaloudet nostivat joulukuussa 2017 uusia asuntolainoja 1,3 mrd. euron edestä. Uusien nostettujen asuntolainojen laskennallinen marginaali oli 0,93 % ja keskikorko 0,96 %. Kotitalouslainoista oli joulukuun lopussa kulutusluottoja 15,3 mrd. euroa ja muita lainoja 16,7 mrd. euroa. (Lähde: Suomen Pankki)\n**Lainalaskurina on käytetty Nordean laskuria, laina-aika 25 vuotta, korko 1,07 %.


Osanumero: A1PT5A1E113H | PT5A1E-010010N5\nenimmäiskäyttöaika : jopa 10 t 30 min (MobileMark™ 2014 ja Windows 10)\npaino : alkaen 2 kg\nL x P x K : 379 x 258 x 24,05 mm\nMeillä on yli 30 vuoden kokemus ensiluokkaisten kannettavien valmistamisesta, minkä ansiosta Tecra A50-EC on täydellinen valinta yrityksellesi. Monipuolinen ja kestävä A50-EC on myös erittäin tyylikäs: se yhdistää täydellisesti tyylikkään ohuen muotoilun, kestävän kotelon sekä tehokkaan suorituskyvyn.\nVastaa yrityksesi suorituskyky- ja luotettavuusvaatimuksiin. Jopa 8. sukupolven uusimmat Intel® Core™ -suorittimet, heijastamaton näyttö ja taustavalaistu näppäimistö takaavat käyttäjillesi heidän vaatimansa tehokkuuden läpi työpäivän. Laadukkaat sisäosat puolestaan takaavat Tecra-malleille tunnusomaisen erinomaisen suorituskyvyn.\nVastaa yrityksesi tarpeita\nTecra A50-EC:llä voit lähettää sisältöä 4K Ultra HD -näyttöön tai kahteen FHD-näyttöön. Tämä on mahdollista lisävarusteena saatavilla olevan USB-C-telakan avulla. Se mahdollistaa kannettavan sisällön hyödyntämisen helposti myös ulkoisilla näytöillä. Näin voit esimerkiksi työstää useita tiedostoja samanaikaisesti tai jakaa esityksiä työtovereiden kanssa. Lisäksi USB Type-C™-mahdollistaa nopeat liitännät (esimerkiksi Display Port -yhteydet ja virransyötön), joten voit yhdistää, jakaa ja työskennellä parhaalla mahdollisella tavalla nopeasti.\nTurvallisuutta ja luotettavuutta dynabookilta\nRoiske- ja iskusuojattu Tecra A50-EC kestää kovankin mobiilikäytön rasitukset – kuten laitteen H.A.L.T.-testitulokset osoittavat. (H.A.L.T. on akronyymi sanoista Highly Accelerated Life Test, joka tarkoittaa laitteen rasitustestiä). Koneen kiintolevyjä ja SSD-kiintolevyjä suojaa 3D-iskutunnistin, joka suojaa levyä fyysisiltä vaurioilta ja pitää yritystietosi turvassa. Laitteeseen on saatavilla myös lisävarusteena sormenjälkilukija ja kasvotodennuskamera, jotka parantavat suojausta ja tuovat sinulle mielenrauhaa.\nTecra A50-EC:n kaksoisosoitustoiminto ja taustavalaistu näppäimistö tekevät käytöstä helppoa. Koneeseen sisältyvien hallintatoimintojen avulla hallinta on helppoa IT-osastollesi. Tecra A50-EC -koneiden hallinta sujuu koneiden lukumäärästä riippumatta vaivattomasti monipuolisten etä- ja verkkohallintatoimintojen avulla. Nopea sisäinen Gigabit LAN -verkkokortti mahdollistaa korjaustiedostojen nopean käyttöönoton SCCM-infrastruktuurin avulla, kun taas WMI:tä hyödyntävä BIOS mahdollistaa etähallinnan ja kaikkien asetusten määrittämisen saman SCCM-järjestelmän avulla.


Gaia Travels - Toscana - Siena - Le Capanne\nLe Capanne on perinteinen rusticatalo Toscanassa Sienan ja Arezzon provinssien rajalla. Oliivipuiden ympäröimä talo on vasta tullut vieraskäytöön, komea allas valmistui 2012. Seutu on erinomaista loma-aluetta, palvelut ovat lähellä ja ympäristö rauhallinen sekä luonnonkaunis. Etäisyydet Toscanan keskeisiin nähtävyyksiin mukavan lyhyet, Sienaan on 45 km, Cortonaan 35 km, Firenzeen 90 km jne.\nLe Capanne on rakennettu kahteen kerrokseen. Pohjakerroksessa on jyhkeän kivitakan hallitsema keittiö- /ruokailuhuone, suihkullinen kylpyhuone sekä soffalla varustettu työhuone. Toisessa kerroksessa, johon on pääsy ulkoportaita pitkin, on tilava ruokailu-/oleskelutila ja pieni keittonurkkaus, kaksi kahden hengen makuuhuonetta sekä suihkulla varustettu kylpyhuone. Rakennuksen edessä on tilava katettu patio, jossa ulkokalusteet. Valaistu patio on ihana paikka illanviettoihin ja yhteisille aterioille.\nSuurella pihalla on oliivipuiden lomassa uima-allas, joka on vieraiden yksityiskäytössä. Le Capannessa on runsaasti tasaista hoidettua nurmialuetta, näin se soveltuu mainiosti myös lapsiperheille. Lomavieraiden autolle on auringolta suojattu parkkipaikka.\nLe Capanne lyhyesti\nviehättävä rusticakohde (130m²) 4 vieraalle\n2 mh, 2 kph, 2 x keittiö, olo-/ruokailuhuone, työhuone, suuri patio\npesu-/astianpesuk., mikrouuni, sat-tv, internet (wifi) jne.\nuima-allas (5x10m), gazebo, pihagrilli, katettu parkki\nkauppa/baari 3 km, ravintola 6 km\nRooma 200 km, Firenze 90 km, Siena 45 km\nalk €644/ vko


Rinteen olisi kuultava kansan ääntä - Adressit.com\nRinteen olisi kuultava kansan ääntä\nAntti Rinteen olisi hyvä kuunnella kansan ääntä. Suomen kansa ilmaisi äänestämällä vaaleissa mielipiteensä, millaisen muutoksen se haluaa. Äänestäjät äänestivät puolueita, jotka olisivat Suomen tulevaisuudelle parhaat mahdolliset. Suomen talouden, sananvapauden ja turvallisuuden kannalta parhaat vaihtoehdot.\nNyt nämä eniten ääniä saaneet puolueet Rinne on päättänyt siirtää oppositoon. Keskusta hävisi vaalit, koska kansa ilmaisi mielipiteensä sen harjoittamaan politiikkaan. Keskusta kuuluu ilman muuta oppositioon, on suuri virhe nostaa Keskusta jalustalle, jonne se ei kuulu.\nNyt vaikutta siltä, että Rinne toimii itsevaltiaan tavoin. Valta kuuluu edelleen kansalle ja kansa ei hyväksy hallitusta, jossa keskusta on mukana. Tämä vasemmistolaisin hallitus suunnitelma on naurettava. Missään Euroopan maassa ei ole vasemmisto pohjaista hallitusta.\nRinne vaarentaa Suomen lopullisen itsenäisyyden ja itsemääräämisoikeuden. Talouden hän myös tuhoaa, vihreiden hörhöjen kera. Tätä hullua suunnitelmaa ei saa toteuttaa. Joten kerätään äärimmäisen suuri määrä nimiä toimitettavaksi Rinteelle ja kenties jollekin oikeusasteelle ehkä myös presidentille.\nMirja Kupiainen / mirja.kupiainen1 Ota yhteyttä adressin tekijään\nAllekirjoittamalla hyväksyn, että adressin tekijä Mirja Kupiainen / mirja.kupiainen1 voi luovuttaa tällä lomakkeella antamani tiedot päätöksentekijöille.\nLisää adressi "Rinteen olisi kuultava kansan ääntä" tähän luetteloon


Tänään on syntymäpäiväni, vuosia on nyt takana 38 ja 39 vuosi lähtee raksuttamaan. Olen usean vuoden ajan miettinyt maagisen 50 eri kalajin pyydystämistä ja ajattelin, että vuonna 2020 tämän teen. Tätä pidettiin pitkään "mahdottomana" tai ainakin haastavana projektina.\nVuosi 2018 oli lajikalastuksen juhlaa. Hyvä ystäväni ja tiimikaverini Timi Laitinen innostui ja teki uuden ennätyksen joka kirjataan upeaan 52 eri kalajiin. Lue ennätyksestä tästä ja katso kalalajilista. Kovana kirittäjänä perässä tuli Mikael Jaakkola, joka on tullut Turun Kalamaratonissa tutuksi. Mikaelin edesottamuksista voi lukea hänen blogistaan.\nMolemmat onnistuivat erinomaisesti ja fongaus sai ansaitsemaansa huomiota. Tämä Timin ja Mikaelin huima vuosi antoi lisää intoa ennätysyritykseen.\n1.1.2020 se alkaa, minun neljänkympin villitys. Siihen ei kuulu moottoripyörää tai jatkuvaa rellestämistä. Siihen tulee kuulumaan upeita kalareissuja, hienojen ihmisten kanssa uutta lajikalastuksen Suomen ennätystä tavoitellen.\nEhkä onnistun, ehkä en mutta täysillä yritän.\nPäivitys: Timin ennätys rikkoutui 10.7.2020 Enon Kuusojalta pyydästämällä harjuksella. Laji oli 53 suusta koukuttamani kalalaji suomesta.\nPäivitys: Suomen ennätys on nyt minun ja Juuso Triipposen nimissä. Uusi ennätyslukea on 57 lajia, viimeiseksi lajiksi nousi rautu Inarinjärveltä 28.8.2020. Juuson viimeinen lajiksi nousi syyskuussa kilohaili Paraisilta.\nAlta näet suunnitelman ja aina jokaisen kuluneen kuukauden lyhyen päivityksen miten tilanne eteni. Lopussa voit lukea havaintoni vuoden ajalta ja ideat joita hyödynnä seuraavalla kerralla kun ennätystä yritän.\n25.1.2020 oltiin tässä tilanteessa.\nTammikuusta ei jää paljoa omalta kohdalta jälkipolville kerrottavaa. Kalastustunteja kertyi vajaat 32 ja sillä saatiin lajeja nousemaan kuusi. Kolmipiikki, kuore, ahven, särki, kymmenpiikki ja made pääsivät tammikuun lajilistalleni. Lue koko tammikuun yhteenveto tästä.\nLajia Per Reissu (LPR) lukema tasan 1, tehokkuus 91,67 ja Suomen ennätyksestä saavutettu 11%.\nVuoden ensimmäiset kalapäivät - lajit 1-5\nMadejahdissa alla tähtitaivaan\nTyyneltä mereltä - savisamealle joelle\nTammikuun yhteenveto - Fongareilla huikea tammikuu!\nHelmikuu - Kokkolaan ja halki Suomen\nKäydessämme Timin ja kalastustoimittaja Jari Tuiskusen kanssa Kokkolassa pilkkimässä elämänpisteet muikusta, tuli idea mieleen, että mitä jos ennätysyritys vuonna ajaisi suoraan Kokkolasta Lapinlahdelle ankeriasta kokeilemaan.\nVälimatka olisi vain 255 km, eli vajaat 200 km lyhyempi kuin Helsingistä. Mukaan ankeriasjahtiin on lupautunut lähtemään ankeriasmestari Miika Nyman. Tutustuin häneen Facebookissa ja kävimmekin extempore pilkkireissulla Lapinlahdelle, tuon tarinan voi lukea tästä.\nHeittäydyin polvilleni ja nostin käteni kohti lumihiutaleiden täyttämää taivasta. Taakka ankeriaan saamisesta oli tippunut pois olkapäiltä ja kesältä. Vuonna 2014 tämä paikka selvisi, 2018 retkisuunnitelman löin lukkoon ja nyt sen toteutin. 3/3. Kuvat ja kala takaisin kohti syvyyksiä.\nAnkeriaan saaminen talvella vapautti aikaa kesälle yrittää miekkasärkeä ja valkoevätöröä.\nEi ollut C&R reissu - Beast Fishing Teamin kanssa Porvoonjoella\nLöysien siimojen miehet - onnistumisia Kokkolassa ja Lapinlahdella\nHelmikuu - kauas on pitkä matka\nLajia Per Reissu (LPR) lukema tasan 1,71, tehokkuus 92,86 ja Suomen ennätyksestä saavutettu 23%.\nMaaliskuu - suurten lajien aika... tai sitten ei.\nTiedossa on myös, että Kymijoen Siikakoskella voisi Kotkan Kalamaratonissa tutuksi tulleen Petri Ristolan opissa tavoitella talvikkolohia ja taimenia. Tämä oli lähtökohta maaliskuulle heti ankerias ja muikkureissun jälkeen. Justus ja Niko olivat jo alkuvuonna näyttäneet, että lohen saaminen Kymilta näin keväällä on hyvin todennäköistä.\nAlkukuusta myös Miika onnistui nappaamaan lohipisteen vajaassa sadassa tunnissa. Maaliskuussa lajilistalle nousivat ankerias, kivinilkka, hietatokko ja turpa.\nPadvassa kampelajahdissa - outojen lajien ilta\nCovid-19 evakossa Mustionjoella - Turpajahdissa hyvässä seurassa\nMaaliskuu - upeita kuvia, kokemuksia ja saakelin pandemia!\nLajia Per Reissu (LPR) lukema tasan 1,14, tehokkuus 92,86 ja Suomen ennätyksestä saavutettu 30%.\nHuhtikuu - Kalamaratontreenit alkavat... tai sitten ei.\nHuhtikuu alkoi Uudenmaan rajojen ollessa kiinni, Kymijoen souturetki toteutui lopulta 19.4. Miikan ja Juhon seurassa. Lopputulos oli toivottu, 66% Miikan puheista täyttyi, vain taimenpiste jäi saamatta. Kotimatkalla vielä piikkimonni matkaan ja LPR reissulle nousi kolmeen.\nToukokuu lähenee vääjäämättä ja Kalamaratonit näyttää peruuntuvat, toutaimen kutu taas ei. Toutainjahtiin on tarkoitus lähteä ensimmäiseksi Kouvolaan vloggari Defen seuraan. Tutustu Defen tekemisiin tästä.\nPerinteisesti kalakamat on kunnolla kaivettu esille huhtikuun alussa. Tuolloin on lirkit viritetty iskuun, onkilaitteita mitattu valmiiksi onkiin ja aloitettu miettiminen tuleviin Kalamaraton koitoksiin. Huhtikuun loppupuolella on yleensä käyty myös kerran Kotkan Kalamaraton kilpailuvesiin tutustumassa ja etsimässä uusia kalapaikkoja.\nHuhtikuun osalta lajilista täydentyi silakalla, vimmalla, hauella, lohella ja piikkimonnilla, mustatäplätokolla ja mudulla.\nLajikalastus 2020 sivulla fongarit ovat pyydystäneet yhteensä jo 40 lajia joka on 75,47% uudesta Suomenennätyksestä.\nSiikaongella Laajasalossa - uudet tuttavuudet\nJalokalajahdissa Kymijoella luontokuvaajan opissa\nPurokunnostajat taimenjahdissa - kolea päivä ja yö\nHuhtikuu - mitä tästä kuukaudesta muistetaan?\nLajia Per Reissu (LPR) lukema tasan 1,19, tehokkuus 90,67 ja Suomen ennätyksestä saavutettu 47,17%\nToukokuu - lajirikkaat Kalamaratonit - tai sitten ei\nVuosittain osallistuminen Helsingin ja Kotkan Kalamaraton -lajikalastuskilpailuihin kerryttää treeniaikana lajilistaa lukuisilla lajeilla. Nyt kilpailuja ei ole ja lajeja piti käydä vartavasten onkimassa. Näitä retkiä tein Stadissa sijaislapsemme kanssa ja listalle nousi nopeasti peruslajistoa.\nTäsmäreissujen lisäksi seikkailin Esko Vuoren ja Sakke Yrjölän kanssa Helsingin edustalla taimen -ja simppujahdissa.\nTaimenpisteeksi nousi Vajokki-vieheiden tekijän Esko Vuoren kanssa kun lajipisteeksi nro 33 nousi istaritaimen. Kalamaratonien peruuntumispettymystä purimme Timin kanssa Hangossa, reissu tarjoisi kylmää kyytiä ja upeita elämyksiä. Tuon retken voit lukea tästä.\nToukokuun listalle nousi lajit; hopearuutana, mustatokko, kivennuoliainen, liejutokko, allikkosalakka, sorva, kiiski, Ruutana, taimen, isosimppu, seitsenruototokko, vaskikala, kampela, piikkikampela ja suutari.\nVoinen sanoa, että oli fongaushistorian kovin toukokuu koko porukalle. Huikeaa lajijahtia kaikilta!\nNormaalina toukokuuna kasvatettaisiin lajimääriä käymällä Kotkan ja Helsingin vesillä etsimässä lajeja Kalamaraton -kilpailuihin. Helppoja pojoja nousisi treeneissä ja yksittäiset reissut lajien perään olisi väheisempiä.\nKalamaraton toukokuu antaa kuitenkin mahdollisuuden kokeilla jotain uutta ja meidät tie vei Hankoon Timin kanssa. Kyllä oli huikea reissu, lajipisteet seitsenruototokosta joka oli elämänpiste ja lisäksi vaskikala, kampela ja piikkikampela. Lajimäärä nousi samalla lähelle 40 lajia.\nVajokki Eskon kanssa taimenjahdissa – alkoiko legendan tarina huonosta tuurista?\nKalataiteilijan kanssa Helsingin aalloilla –kohteena isosimppu\nKylmää, kosteaa - kuumia tunteita ja upeita onnistumisia\nKalamaratoniton toukokuu - mahdollisuus johonkin uuteen?\nLajia Per Reissu (LPR) lukema tasan 1,15, tehokkuus 81,3 ja Suomen ennätyksestä saavutettu 74%.\nSeuriosta tärppiöihin - upea kesäkuu\nKesäkuu alkoi pikasiviitillä Hangossa, josta Miikalle nousi elämänpisteeksi seitsenruototokko ja minulle kotimatkalla lajipisteeksi viisipiikki. Miikan tarinan voit lukea tästä.\nSärmäneulat antoivat odottaa seuraavaan päivään jolloin lähdin Mikael Jaakkolan ja Mikon kanssa Kemiönsaaren vesille nokkakalajahtiin.\n"Siinä oli ensin jotakuinkin, vähän kuin sarjakuvissa: "RRROOOAARRRRRRR!!!" niin, että rannan männyt taipuilivat ääniaalloista ja pipo tutisi kipparin päässä. Sitten se ponnekas PIIP-sana 😄" - Mikael\nMolemmat pisteet nousivat ja lisäksi sain jigattua härkäsimpun lajipisteeksi. Ensimmäisen viikon aikana jo neljä uutta lajia, tavoite aikataulu oli kiritty kiinni. Paluumatkalla Mikolle löytyi vielä seitsenruototokko ja näin Hangon reissulla nukkuminen oli kuitattu. Tähän upeaan retkeen voit palata tästä.\nViimeisen rivin täyttäminen alkanut. Ei voi sanoa, että loppusuora häämöttää, mutta hyvin lähellä sitä. Samalla oma ennätys, eli 47 lajia pyydystetty kalenterivuoden aikana. Kotkasta nousi listalle säyne, törö, seipi ja rantanuoliainen. Tuon retken tarina löytyy tästä.\nNyt kohti 50 lajia...\nLajit 48 ja 49 nousivat Saimaan kanavalta Timi ja Miikan seurassa. Tuo tarina kannattaa lukea tästä, en siitä enempää tähän tiivistelmään kirjoita. Lue juttu. Siihen loppuikin kesäkuun lajilistan kasvatus, vaikka kalassa kävim mm. Tampereen Pahalammella.\nLähe juttuseuraksi käymään Hangossa? - Lajikiihkon kutsu\nKotkan kalavesillä - 100% onnistuminen\nElämänpistejahdissa - Vinkit miekkasärjen ja valkoevätörön ongintaan\nElämyksiä keskellä Tamperetta - Pahalampi onkipaikka vailla vertaa\nKesäkuu - huikeita onnistumisia\nLajia Per Reissu (LPR) lukema 1,17, tehokkuus 80,2 ja Suomen ennätyksestä saavutettu 92,45%.\nHeinäkuu - epäonnea lapissa\nAlkuperäisen suunnitelman mukaan, vaimoni olisi mennyt Jyväskylässä järjestettäville Knitfesteille ja me lasten kanssa olisimme tulleet perässä tai majoittuneet jonnekin lähialueelle. Tämän jälkeen kalastaisin sulkavaa Saarijärven ja Karstulan ympäristöstä.\nTästä suunnitelmasta jäi lajipisteiksi Puuhapisto Veijarista napatut kirjolohi ja puronieriä. Näillä kahdella lajilla sivuan Timin tekemää SE-tulosta ja ennätyksen rikkoutuminen siirtyy lapista pyydettävien kalalajien tehtäväksi.\nLapin lajit näyttivät oikullisuutensa eikä tilannetta edesauttanut tyttäremme hyttyskammo. Kalastus jäi näin vain yhden päivän ja illan pituiseksi.\nEnossa virtaa Kuusoja, joka on lähellä Ilomantsissa sijaitsevaa mummolaa. Päätin ostaa vuorokaudeksi luvan joelle ja lähteä harjusjahtiin. Tässä onnistuinkin monen sattuman kautta. Lue tuo retki tästä.\nKotiinpaluun jälkeen oli aika suunnistaa Huittisiin sulkavaongelle. Sulkava (Ballerus ballerus) tuli pummattua Saarijärvellä ja nyt oli paikkoreissun aika. Timi nappasi malliksi ensimmäisen kahden tunnin aikana kaksi tavoitelajia. Särkikaloista uupuu nyt vain toutain. Kiitos Juuso paikkavinkistä.\nLife Is Fun - No Limits. - Kalakingin kanssa fongailemassa\nVoiko tyhjän pyytämisestä oppia jotain?\nKatkennut vapa, rankkasade ja lahjaperho\nMukavaa päivää just sulle - sulkavajahdissa Loimijoella\nHeinäkuu - pummeja ja onnistumisia\nLajia Per Reissu (LPR) lukema 1,10, tehokkuus 78,5 ja Suomen ennätyksestä saavutettu 101,89%.\nElokuu - kärki karussa\nVaikka Lajikalastus 2020 -seurannassa ei ole kyse kilpailusta, on toisten fongareiden kirittäminen saanut lajimäärät nousemaan uusiin Suomen ennätyslukemiin. Miikalla elokuulle lähdettäessä lajeja 55 ja minulla 54. Heti ensimmäinen kalareissu toi molemmille uudet lajit, minulle toutaimen Kymijoelta ja Miikalle siperiansammen Myllykosken karppilammelta.\nEi Juusollakaan huonosti mene, lapista nousi kolme lajia ja heti perään kotkasta vielä rantanuoliainen. Lajimäärä myös hänellä 55.\nItselle elokuu tarjosi huikean lapinreissun isäni ja Kojamoäijä Juha Oravan kanssa. Tavattiimpa matkalla Tiura -uistinten vieheiden kehittäjä Arikin. Lajipisteiksi nousi Kylmäluomalta kirjoeväsimppu ja Inarinjärveltä rautu.\nElokuu päättyi Miikan kanssa tasalukemiin 57, minulle listalle nousi kirjoeväsimppu ja rautu. Miikalle Padvasta piikkikampela.\nToutainjahdissa Kouvolasta Kotkaan\nElokuu - pitkänmatkan paikkoreissu\nLapinretki päivä 1. Venezuelaista rommia - ei kiitos\nPäivä 2, 3 ja 4 - Kohti Ivaloa ja Inarinjärveä\nPäivä 5 ja 6 - "Tässä nyt on pari muuttujaa" - Kotia kohti\nLajia Per Reissu (LPR) lukema 1,10, tehokkuus 75,9 ja Suomen ennätyksestä saavutettu 107,55%.\nSyyskuu - voihan siperiansampi\nSyyskuun suunnitelmissa oli Myllykosken karppilammelta siperiansammen pyydystäminen. Tässä onnistuin Timin ja Mikon sekä koiramme Nemon ollessa mukana. Sampipiste nosti minut samalla yksin seurannan kärkeen 58 lajilla.\nEroina listoillamme ainoastaan Miikalta (56 lajia) puuttuva harjus ja Juusolta (56 lajia) puuttuvat siperiansampi sekä miekkasärki. Kuten arvata saattoi, sai Juuso sammen ja pääsi tasatilanteeseen Miikan kanssa.\nNäin syyskuun 14. päivän illan viime hetkinä olen juuri lähettänyt sähköpostia Märketin talkoovastaavaalle sekä Fredrik Holmströmille kenen kautta kyydit saarelle tapahtuvat.\nVtuiksi meni loppukuun suunnitelmat ja sammetkin suljettiin pois listalta... sitten lokakuu edessä.\nSYYSKUU - MITÄ SEURAAVAKSI?\nLoka, marras- ja joulukuu - tyhjät slotit listalla\nLoppuvuoden suunnitelmissa oli Jurmo ja Märket, työkiireiden ja perheen menojen takia reissut jäivät toteutumatta. Kruununsa pieleen menneille suunnitelmille toi uudenmaan paheneva koronatilanne ja oma pitkään jatkunut flunssa.\nKoronaa ei testeistä löytynyt eikä kyllä aikaakaan kuin yhdelle kalareissulle.\nLoka, marras- ja joulukuun blogitekstit\nLOKAKUU - UUDET SUUNNITELMAT\nMARRASKUU - PIMEÄ SAAPUU JO VARHAIN\nLajia Per Reissu (LPR) lukema 0,97, tehokkuus 76,6 ja Suomen ennätyksestä saavutettu 109,43%.\nPyydystetyt lajit 2020\nKolmipiikki 1.1. Helsingin Vuosaaresta, lirkillä\nSärki 6.1. Airistolta, pilkillä\nAhven 6.1. Airistolta, pilkillä\nKuore 6.1. Airistolta, pilkillä\nKymmenpiikki 6.1. Airistolta, pilkillä\nMade 25.1. Pornaisista, pohjaongella\nKuha 1.2. Porvoonjoesta, jigillä\nSiika 29.2. Kokkolasta, pilkillä\nMuikku 29.2. Kokkolasta, pilkillä\nPasuri 1.3. Lapinlahdelta, morrilla\nLahna 1.3. Lapinlahdelta, morrilla\nAnkerias 1.3. Lapilahdelta, täkyongella\nKivinilkka 6.3. Padvasta, lirkillä\nHietatokko 6.3. Padvasta, lirkillä\nTurpa 29.3. Mustijoelta, pohjaongella\nSalakka 30.3. Helsingistä, ongella\nVimpa 10.4. Helsingistä, ongella\nSilakka 10.4. Helsingistä, litkalla\nLohi 20.4. Kymijoelta, soutu-uistelemalla\nHauki 20.4. Kymijoelta, soutu-uistelemalla\nPiikkimonni 20.4. Kotkasta, ongella\nKivisimppu 22.4. Helsingistä, lirkillä\nMustatäplätokko 22.4. Helsingistä, lirkillä\nMutu 22.4. Helsingistä, lirkillä\nHopearuutana 1.5. Helsingistä, ongella\nMustatokko 2.5. Helsingistä, ongella\nKivennuoliainen 3.5. Vantaalta, lirkillä\nLiejutokko 4.5. Helsingistä, lirkillä\nSorva 6.5. Helsingistä, ongella\nAllikkosalakka 6.5. Helsingistä, lirkillä\nKiiski 6.5. Helsingistä, ongella\nRuutana 6.5. Helsingistä, ongella\nTaimen 9.5. Helsingistä, virvelillä\nIsosimppu 19.5. Helsingin edustalta, jigillä\n*Seitsenruototokko 22.5. Hanko, lirkillä\nVaskikala 22.5. Hanko, lirkillä\nKampela 23.5. Hanko, lirkillä\nPiikkikampela 23.5. Hanko, lirkillä\nSuutari 25.5. Helsingistä, ongella\nViisipiikki 1.6. Porlasta, ongella\nHärkäsimppu 2.6. Kemiönsaaresta, jigillä\n*Särmäneula 2.6. Kemiönsaaresta, lirkillä\n*Nokkakala 2.6. Kemiönsaaresta, uistimella\nSäyne 11.6. Kotkasta, ongella\nTörö 11.6. Kotkasta, ongella\nSeipi 11.6. Kotkasta, ongella\nRantanuoliainen 11.6. Kotkasta, lirkillä\n*Valkoevätörö 14.6. Saimaan kanavalta, lirkillä\n*Miekkasärki 14.6. Saimaan kanvalta, ongella\nKarppi 2.7. Pahalammesta, parttiongella\nPuronieriä 3.7. Saarijärveltä, ongella\nKirjolohi 4.7. Saarijärven Kappelilammesta, perholla\nHarjus 10.7. Eno, perholla\nSulkava 16.7. Huittisista, ongella\nToutain 1.8. Kymijoesta, lusikalla\nKirjoeväsimppu 26.8. Kylmaluomasta, lirkillä\nRautu 28.8. Inarijärvestä, uistelemalla\nEi seurannassa mukana\nSiperiansampi 13.9. Myllykoskelta, pohjaongella\nYhteenveto ja uudet suunnitelmat\nNäitä hetkiä on upea muistella.\nTämä viimeinen osio on sellainen johon olen kerännyt huomioita tulevien vuosien ennätysyrityksiä ajatellen. Huomioita ja ideoita joita muut fongarit ja kalastajat ovat tuoneet esille tai kertoneet ja mitä jokainen ennätystä tavoitteleva voi hyödyntää omissa yrityksissään.\nYksi tärkein asia on, että suunnitelmia kannattaa muuttaa tilanteen muutoksien mukaan. Panostukset sesonkilajeihin ja mahdollisiin lajeihin jotka voivat vapauttaa aikaa muiden lajien pyytämiselle sesonkiaikana on suositeltavaa. Myös silmien sekä korvien aukipitäminen ja somen aktiivinen seuranta antaa vinkkejä mikä sesonki on käsillä, tätä edesauttaa myös laaja kalastava kaveripiiri.\nTammikuu kannattaisi aloittaa käymällä Kymijoen Korkeakoskella. Koskelle on tullut käyttöön alkukaudesta "siiankalastuslupa", luvalla saa kalastaa elävällä syötillä esim katkaravulla, madolla tai kalanpalalla kosken alueella. Tämä mahdollistaa lajikirjon; made, lohi, taimen, kirjolohi, turpa, siika ja ties mitä muita sivuosumia. Tammikuun yhteenveto.\nTammikuussa 2020 fongareiden pyytämät lajit\nHelmi-maaliskuun osalta en vaihtaisi oikeastaan muuta kuin, että härkäsimppua en lähtisi yrittämään Airistolta vaan menisin Kemiönsaaresta selvinneille siianongintarannoille tätä lajia jahtaamaan ja yhdistäisin samalle reissulle myös kampeloiden lirkkimisen. Toinen asia olisi päästä Kymijoelle kauden avaukseen lohi -ja taimenjahtiin. Helmikuun ja maaliskuun yhteenveto.\nHelmi-maaliskuussa 2020 fongareiden pyytämät lajit\nHuhtikuussa koittaisin saada kirjolohen pois listalta, ehkä pilkkiminen voisi antaa jotain lisää tämän istutuskalan pyyntiin. Alkukeväästä miettisin myös vaihtoehtoa suunnata pohjoiseen rautu- ja harjuspilkille. Huhtikuun yhteenveto.\nHuhtikuussa 2020 fongareiden pyytämät lajit\nToukokuussa panostus Hankoon tuottaa lajimäärällisesti hyvän listan vaikeita lajeja. Kannattaa panostaa päivällä kalojen etsimiseen vesi-ikkunalauttojen kanssa ja katsoa sää mahdollisimman tuulettomaksi. Upeat hiekkarannat ja rakkoleväpuskat tarjoavat elämyksiä, joita voi kiikkustuolissa muistella.\nTyyni yö Suomen eteläisessä kärjessä antaa lajimäärällisesti vaikeita lajeja suhteellisen pienellä etsimisellä ja vapauttaa näin aikaa pois syksyltä esimerkiksi kampeloiden pyynnin osalta.\nAlkukuusta kannattaa unohtaa viisipiikin pyynti, Lohjanjärvestä pumpattu vesi on samentanut lammet eikä kalojen löytäminen käy yhtä helposti kuin loppukesästä. Jatkossa unohdan toukokuun alusta viisipiikit ja keskitän perhekalastusretken aikaan jolloin hiki ja jäätelö valuu auringonlämmön ansiosta.\nMyös toutainjahtiin suuntaisin jo huhti-toukokuussa jolloin kalat ovat kutunousulla tai kudun jälkeen tankkaamassa koskissa salakoilla. Lue toukokuun yhteenveto.\nToukokuussa 2020 fongareiden pyytämät lajit\nKesäkuu ei anna armoa jos nokkakalan pyynti-ikkunan missaa,. Lajin saaminen on todella haastavaa myöhemmin. Panosta siis ennakkotiedusteluun ja selvitä venekyytejä jo etukäteen.\nKuukauden alkuun panostaisin myös vähintään viikonlopun Saimaan kanavalla miekkasärjen ongintaan. Laji voi olla tiukassa, mutta sitkeällä yrittämisellä sen kyllä saa napattua. Vinkit miekkasärkijahtiin voit lukea tästä ja kesäkuun yhteenvedon tästä. Päivät miekkasärkeä ja yöt valkoevätöröä jahdaten Soskuan sululla.\nKesäkuulle ennen juhannusta järjestäisin myös viikonloppureissun sulkavajahtiin Keski-Suomeen. Vuonna 2018 kun Timin kanssa kävimme sulkavia pyytämässä, meni siihen vain hetki kun molemmilla oli elämänpisteet plakkarissa. Nyt heinäkuun alussa käydessäni, ei särkikaloista ollut tietoakaan. Vuoden 2018 retkiteksti löytyy tästä. Sulkavan sesonki jatkuu läpi kesän joten kiirettä ei ole.\nKesäkuussa 2020 fongareiden pyytämät lajit\nHeinäkuun lapinreissun siirtäisin pykälää myöhemmäksi ja odottaisin aikaa, jolloin Konkämäenossa on vesi laskenut alemmaksi. Myös rautupaikan vaihtaisin Kilpisjärven Saanajärvestä johonkin muuhun.\nHeinäkuussa 2020 fongareiden pyytämät lajit\nSiperiansampi (ei mukana seurannassa)\nElokuu on kesän jälkeen vielä lämpimien vesien aikaa. Ehkä viimeisiä hetkiä napata toutain tai sulkava "helposti". Lohikalojen syysrauhoitus lähestyy ja kaloja alkaa nousemaan jokiin kutupuuhiin valmistumaan. Vuonna 2018 teimme retken Märketin majakkasaarelle ja tuolloin nousi isosimpun lisäksi myös turska muutamalle fongarille.\nElokuussa 2020 fongareiden pyytämät lajit\nei uusia lajeja\nSyyskuussa 2020 fongareiden pyytämät lajit\nLoka, syys- ja marraskuussa 2020 fongareiden pyytämät lajit\nToivon sydämestäni, että näistä vinkeistä on apua seuraaville ennätyksen tavoittelijoille. Kokekaa yksin ja yhdessä ystävien kanssa huikeita hetkiä lajikalastuksen parissa. Vuosi 2020 sen näytti, tärkeimmät kuukaudet lajikalastajille ovat touko- ja kesäkuu. Tasaisesti vuoden kalastusreissut jakaen ilman turhaa hötkyilyä ennen parhainta pyyntiaikaa antaa varmasti hyvän tuloksen.\nHarmittavasti sain paikkatiedon liian myöhään selville kilohailin osalta. Muutama rantapaikka veneettömälle vaatisi vähintään päivän litkaamisen ja silloinkin saldo tavoitelajin osalta olisi puhdas nolla.\nLoppu- ja alkuvuoden hiljaiselle ajalle keskittäisin myös aikaa teistin, piikkisimpun ja muiden uupuvien lajien etsimiselle ulkosaaristosta esim Utöstä.\nOle kuitenkin valmis pettymyksiin ja mieti lajeille useampia kalapaikkoja.\nLajilistalla kun on vaskikala, nokkakala, seitsenruototokko ja miekkasärki joiden pyyntisesonki osuu alkukesään.\nFongaus on suurempaa kuin kalastus!\nPaitakulma on Suomalainen perheyritys, joka haluaa panostaa laatuun ja asiakastyytyväisyyteen. Paitakulman toimipisteen löydät Helsingin Kampista.\nTutustu Paitapainon tuotteisiin ja painotekniikoihin tästä.\n7.2.2021 Iltalehti: Juuso ja Juha onnistuivat kumpikin kalastamaan vuodessa 57 eri lajia – tunnistaisitko listan eväkkäitä edes nimeltä?\n30.7.2020 Iltalehti: Pikkusintti on fongaajalle aarre – Juuso, 21, on tehnyt armeijan ohessa häkellyttävän kovan tuloksen lajikalastuksessa\n30.12.2019 Erälehti: 53 kalalajia vuodessa? Ennätysyritys käyntiin!\nVuoden retkikuvia voit katsella tästä.\nOnnea Fongaus ennätysyrityksellesi sekä hyvää ja oikein antoisaa synttärivuotta muutenkin. tv Stigu\njoulukuuta 08, 2019\nSäyneiden kutujoella laittomuuksia todistamassa - Suunta muuttuu?\nElämyksiä ja elämänpisteitä\nHormajärvi, Lapin kesä ja someystävä\nKalamaraton tulokset 2001-20xx - Synttärilahja kil...\nSuurkala: Säyne – Kauas on pitkä matka, 10 kerho l...\n2022: Kotka 6 (20) | Helsinki: x (xx)


angle-left Tohmajärvi sai muuttovoittoa\nTohmajärvi sai muuttovoittoa\nTohmajärven kunta on ennakkotietojen perusteella saanut viime vuonna muuttovoittoa. Nettolisäystä on kahdeksan henkeä. Tapaus on historiallinen, sillä edellisen kerran näin on päässyt käymään vuonna 1993, jolloin kokonaismuutto oli plussalla 10 hengen verran. Pohjois-Karjalassa muuttovoittoa saivat Tohmajärven lisäksi vain Joensuu, Nurmes ja Lieksa. Kokonaisväkiluku kasvoi vain Joensuussa ja Kontiolahdella.\nTohmajärvelle muuttajia tuli kotimaan muista kunnista 197 ja ulkomailta 13. Muuanne kotimaahan lähtijöitä oli 195 ja ulkomaille seitsemän. Nettomääräisesti kasvua tuli kotimaasta kaksi ja ulkomailta kuusi asukasta.\nKuntaan syntyi 28 lasta, mikä oli sama määrä kuin vuonna 2019. Väestötappiota kertyi ainoastaan kuolleisuuden kautta. Tohmajärveläisiä kuoli viime vuonna 86. Kuolleisuus oli suurempaa edellisen kerran vuonna 2008.\nTohmajärveläisiä oli Tilastokeskuksen ennakkotiedon mukaan 4312, missä on vähennystä vuoden takaiseen 49 asukasta. Tohmajärven väestötappio on 2000-luvulla ollut tätä pienempi vain vuosina 2011 ja 2013.


Miltä usko näyttää? – Uusi raamatunkäännös - Kirkko ja kaupunki\nnull Miltä usko näyttää? – Uusi raamatunkäännös\nUusi raamatunkäännös otetaan Suomen evankelis-luterilaisessa kirkossa käyttöön syyskuun alussa. Kyseessä on tuore pohjoissaamenkielinen Raamattu, jonka käyttöönottoa ehdittiin juhlia jo Norjan Koutokeinossa 25. elokuuta. Tuolloin tuoreen käännöksen sai käsiinsä myös Risten Marja Anne Gaup. Pohjoissaamea puhuu kymmeniä tuhansia ihmisiä Suomessa, Ruotsissa ja Norjassa. Merkittävä osa Suomen saamelaisista asuu pääkaupunkiseudulla. Pohjoissaamella ei ole tähän asti ollut yhtenäistä kirjallista kieltä. Uusi raamatunkäännös on ensimmäinen laaja pohjoissaamenkielinen tekstikokoelma, jonka kielimuoto on hyväksytty kaikissa kolmessa maassa, joissa sitä puhutaan.


Me, Myself and I: toukokuuta 2011\n♥:llä jnsku klo 13.22 Ei kommentteja:\nHellurei ja hellät tunteet..!\nViime postauksesta on todellakin aikaa, ja olen todella pahoillani tästä. Nää pari viikkoa on ollut melko kiireisiä ja nyt vasta alkaa hiukaa laantua.. :)) Tai no ainakin viikoksi.. Mutta lupaan, että tästä tulee mega super pitkä postaus.. :-DD\nAlunperin mun piti kirjoittaa heti sen American Car Show:n jälkeen, mutta kuvat kun olivat toisessa kaupungissa, niitä ei ole ehtinyt lisätä ja no.. siinähän se sitten venyi.. :-DD\nMutta tässä näitä kuvia kyseisestä tapahtumasta:\nLisää kuvia kohteessa Love It .\nJees vappu tuli ja vappu meni.. :-DD Ei mitenkään erikoinen vappu. Tuli kyllä käytä katsomassa paikallisten menoa, mutta ei mitään muuta erityistä.. :)\nVapun jälkeen, seuraavana viikonloppuna oli kauan odotettu S.W.E.A.T.! ( Summer Will Enter After Tonight ) Meno oli aivan mahtava! :----------D Vaikka kyseisestä juhlasta on vain VIIKKO aikaa, silti tuntuu että siitä olisi ikuisuus.. :(\nJokainen voi taitavasti yrittää bongata mut noista kuvista.. ;)\nKauan odotettu kevätnäytös oli juuri eilen! Hui että, tosiaan huomasi, että aika loppui kesken..! :--D Minä ainakaan en osannut vieläkään sarjaa kunnolla..Mutta kai se jotenkin sitten meni.. :) Kisat ovat seuraavana viikonloppuna 21.5.. Valitettavasti minä ja ystävättäreni emme kilpaile, mutta olemme sitäkin parempia kannustajina siellä ! :))\nMenoa ja meininkiä on ollut paljon ja sen huomaa ainaki kirjoittamis nopeudesta.. :-D Mutta yritän ehtiä kirjoittamaan taas mahdollisimman nopeasti.. :) Varsinkin jos/kun jotain jännittävää tapahtuu.. ;)\n♥:llä jnsku klo 20.14 Ei kommentteja:


Ihmisen hinta? | Mäntsälän Uutiset\nNäin vaalien alla yhteiskunnallinen keskustelu keskittyy yleensä muutamiin maailman tilanteen tai maan poliittisen tilanteen mukaisiin isoihin teemoihin.\nNyt niitä ovat muun muassa ilmastonmuutos, sote ja tietysti aina kaiken pohjalla oleva valtiontalous.\nKiusaus kirjoittaa niistä itsekin oli tietysti suuri, mutta päätin silti tehdä toisin ja kirjoittaa paljon perustavanlaatuisesta ja koskettavammasta kysymyksestä: Mikä on ihmisen hinta? Sinulle? Minulle? Meille yhteiskuntana?\nLähestyn tätä sinällään kauheaa kysymyksenasettelua kahden surullisen esimerkin kautta, muuten se ei konkretisoidu.\nJoitain vuosia sitten Helsingin hovioikeuden tuomioon päättyi oikeudenkäynti kuolemantuottamuksesta päiväkodin työntekijää vastaan.\nPäiväkodin työntekijä oli jättänyt pihan ulkoilualueella olevat vastuulleen uskotut lapset osittain vaille valvontaa ja ryhtynyt sen sijaan tekemään työtehtäviä, joiden tekemisen esimiehet olivat nimenomaan kieltäneet lasten valvontavuoron aikana.\nTapahtui karmivin mahdollinen ja pieni, vasta kaksivuotias päiväkotilainen menetti henkensä sellaisen onnettomuuden seurauksena, jossa kuolema ei ollut välitön.\nLapsi olisi hovioikeuden mukaan ollut pelastettavissa, jos työntekijä olisi suorittanut vastuulleen uskottua valvontaa ja säilyttänyt näköyhteyden lapsiin koko ajan. Rangaistusseuraamus työntekijälle oli 20 päiväsakkoa.\nJälleen muutama vuosi sitten Jyväskylässä invataksin kuljettaja jätti pyörätuolissa olevan, mutta muuten perusterveen noin 70-vuotiaan naisen kiinnittämättä ajon ajaksi kiinni, koska paikka, johon naista oltiin kuljettamassa, oli lähellä ja reitti tuttu.\nHän ajoi lievää ylinopeutta taksin ulos tieltä ja kyydittävä mursi reisiluunsa, josta käynnistyi verenmyrkytys joka johti seuraavana päivänä naisen kuolemaan.\nRangaistusseuraamus kuljettajalle oli 40 päiväsakkoa. Syyttäjän vaatimus lisäksi määrättävästä ajokiellosta hylättiin kohtuuttomana lisärangaistuksena, koska se olisi oikeuden päättelyn mukaan johtanut syytetyn perheen toimeentulovaikeuksiin perheen elättäjän työn estyessä.\nPieni, elämänsä alussa oleva puolustuskyvytön ja täysin muista riippuvainen lapsi menetti henkensä hänestä vastuullisen aikuisen laiminlyötyä tehtävänsä.\nLapset ja lapsenlapset menettivät äitinsä ja mummonsa ammattikuljettajan törkeän laiminlyönnin takia.\nSeuraukset olivat vain 20 ja 40 päiväsakkoa? Molempien tuloilla sakkojen euromäärät jäivät kolminumeroisiksi.\nNyt pyydän sinua miettimään pari asiaa: Onko tämä oikea ihmisen hinta sinulle? Onko tämä oikea hinta ihmisen elämästä ylipäätään?\nKuolemantuottamus on nimike, joka pitää sisällään hyvin erilaisia tapahtumankulkuja.\nJotkut ovat varmasti lievempiä kuin toiset, mutta voidaanko ja tuleeko ihmiselämän arvoa rikoslaissa ja sen soveltamiskäytäntönä muotoutuneessa tuomioistuinlinjassa pitää muutaman satasen arvoisena?\nKuvatuissa tapauksissa uhri oli puolustuskyvytön ja syytön tapahtumien kulkuun ja kuoleman aiheuttanut henkilö työnsä puolesta nimenomaisesti vastuussa hänestä.\nVoisiko olla tarvetta lainsäädännön muuttamiselle siten, että ihmiselämän menettämiseen johtavaa törkeää vastuuttomuutta pidettäisiin myös rangaistusta mitattaessa moitittavampana kuin esimerkiksi 20 kilometrin ylinopeuden ajamista kesäkuivalla kelillä keskellä yötä tyhjällä moottoritiellä?\nHyvä lukija, kun olet miettinyt oman kantasi tähän asiaan, niin muista näin vaalien alla kysyä myös lainsäätäjiksi pyrkiviltä, mitä he asiasta ajattelevat ja vertaa, osuvatko mielipiteenne yksiin vai ei.


Sinisen linnan kirjasto: Alice Hoffman: Punainen puutarha\nKaroliina @ Kirjava kammari 15. lokakuuta 2012 klo 10.47\nMinä katselin tätä sillä silmällä jo katalogista ja kiinnostuin Katjan jutun perusteella. Nyt vielä vähän enemmän. Kuulostaa kiehtovalta! Etenkin kun rakastan (vanhoja) tyttökirjoja, mutta en jotenkin jaksa enää lukea nuortenkirjoja.\nMaria/Sinisen linnan kirjasto 15. lokakuuta 2012 klo 10.56\nKaroliina, tässä on tosiaan tyttökirjamaista esimerkiksi luonnon ja puutarhan romantisoiminen (sillai ihanalla tavalla) ja Sonjan mainitsemat montgomerymaiset sukutarinat ja -anekdootit. Ihmissuhdekuviot sen sijaan ovat aika raadollisiakin. Uskon, että sinäkin nauttisit tästä!\nElma Ilona 15. lokakuuta 2012 klo 13.49\nTämä on minulla jo hyllyssä, ekaa juttua olen jo uteliaana aloitellut ja hyvältä vaikuttaa!\nMaria/Sinisen linnan kirjasto 15. lokakuuta 2012 klo 18.01\nKiva lukea vaikutelmiasi tästä sitten, Elma Ilona :).\nHanne 15. lokakuuta 2012 klo 14.01\nMielenkiintoiselta vaikuttava teos Annan ja _Emilian seurassa viihtyneelle.\nTäytyy laittaa lukulistalle, kiitos vinkistä!\nMaria/Sinisen linnan kirjasto 15. lokakuuta 2012 klo 18.03\nHanne, tässä on tosiaan jotain samaa kuin Montgomeryn & co kirjoissa (ks. kommenttini Karoliinalle yllä) :)\nKatja / Lumiomena 16. lokakuuta 2012 klo 9.19\nTässä on tosiaan tyttökirjojen henkeä, mutta pienen outoutensa vuoksi myös kilteintä Tim Burtonia (se Big Fish) sekä aavistus Twin Peaksia. Ihana kirja. Olen samoilla linjoilla kuin sinä: kepeän kirjallisuuden nälkään tämä on täydellinen. Aionkin lukea joskus lisää Hoffmania.\nMaria/Sinisen linnan kirjasto 16. lokakuuta 2012 klo 17.19\nKatja, tässä oli kyllä tuota "outoutta", sillä lailla sopivasti. Mäkin ajattelin ottaa selvää, millaisia Hoffmanin aiemmin suomennetut kirjat ovat :)\nVillasukka kirjahyllyssä 16. lokakuuta 2012 klo 15.21\nMinunkin silmiini tämä osui jo katalogissa ja kiinnostuin. Jotenkin minulta kuitenkin meni ohi, että kyseessä ei olekaan yhtenäinen romaani vaan novellikokoelma... Vaikuttaa silti lukemisen arvoiselta :)\nMaria/Sinisen linnan kirjasto 16. lokakuuta 2012 klo 16.46\nVillis, mun mielestä tää ei oo kyllä novellikokoelmakaan. Kyllä tätä voi romaaniksi luonnehtia, tässä on jonkinlainen kaari ja noita tarinoita yhdistää paikka ja sukupolvien ketju, muun muassa. Luvut on enemmän tarinoita kuin novelleja. Joka tapauksessa oikein mukavaa luettavaa, uskon että sinäkin tykkäisit :)\nVillasukka kirjahyllyssä 17. lokakuuta 2012 klo 9.34\nEn saanut muotoiltua ajatusta oikein niin jätin sitten termiksi tuon novellikokoelman :D\nsonja/lukuhetket 22. lokakuuta 2012 klo 20.54\nMukava kuulla, että pidit kirjasta:) Tällaisille tarinoille on tosiaan aina paikkansa ja aikansa muiden tarinoiden välissä. Kaiken aikaa ei Punaisen puutarhan tyylisiä kertomuksia voisi lukea, menisi tosiaan liian sentimentaaliseksi:) Ja voi kun osaisin löytää sanat kirjasta kertomiseen yhtä hyvin kuin sinä! Blogijuttujasi on aina ilo lukea, tuntuu että osaat tosiaan kuvailla kirjan kuin kirjan tunnelman "juuri oikein":)\nsinisarja 23. lokakuuta 2012 klo 20.10\nNyt on uusi sana käännöskirjallisuudessa, tirskuu. Sana tirskuu, oli tässä Punainen puutarha sivulla 111 oikeassa yhteydessä eli varpuset tirskuivat. Muissa kirjoissa tirskuvat, pojat, agentit, tytöt.\nMaria/Sinisen linnan kirjasto 23. lokakuuta 2012 klo 20.24\nSinisarja, minulta jäi tuo varpusten tirskuminen huomaamatta - itsekin kyllä miellän sen ennemminkin (ihmisten) nauruksi :).


Luettua elämää: Lauantaina Helsingin kirjamessuille\nLauantaina Helsingin kirjamessuille\nLauantaina 26.10.2019 suuntanani on Helsinki ja Messukeskus, jossa järjestetään kirjabloggaajan vuoden kohokohta, eli Helsingin kirjamessut. Olen osallistunut tapahtumaan ainakin 13 vuoden ajan, enemmän ja vähemmän intensiivisesti - välillä lastenvaunujen ja välillä lastenrattaiden kanssa, joskus jopa aivan vain aikuisessa seurassa.\nPerheeni on tottuneita messuilijoita täynnä, eikä lapsia sen paremmin kuin miestäkään tarvitse pahemmin houkutella mukaan. Metrilakut ja uudet kirjaostokset (tässä järjestyksessä) motivoivat heitä kummasti. Sellaiset idolit kuin Don Rosa tai Siri Kolu on kohdattu messuilla vuosien saatossa.\nViime vuonna osallistuin messuille peräti kahtena päivänä ja koin melkoisen valaistumisen feministisenä lukijana, kun olin kuuntelemassa Saara Turusen ja Antti Majanderin keskustelua. Valaistumista ei tapahtunut niinkään haastattelun ansiosta, vaan vieressäni istuvan tätihenkilön halventavan kommentin ansiosta. Ymmärsin, miten syvässä meillä on patriarkaalinen kirjallisuuskäsitys, jossa naisen kasvukertomus aiheena voidaan luokitella valtakunnan ykköslehdessä tylsäksi ja jossa naisen asemasta kirjoittava nainen voidaan nimetä "surkeaksi tytöksi" ja jossa nimeäjänä esiintyy yli 60-vuotias nainen. Naisia kirjailijoina, lukijoina ja kritiikin kirjoittajina tarvitaan paljon lisää, että perinteet murtuisivat.\nTänä vuonna pääsen messuille vain lauantaina, mutta päivä onkin sitä kiinnostavampi. Tässä muutamia poimintojani messuohjelmasta:\nKlo 12.30 - 13.00 Töölö-lavalla\nSuomen kirjailijaliitto esittää: Katse kristallipalloon - kirjallisuus vuonna 2029\nKeskustelijoina kirjailijat Tommi Kinnunen ja Sirpa Kähkönen sekä poliitikot Hillkka Kemppi ja Erkki Tuomioja.\nKlo 13 - 13.30 Suomenlinna-lavalla\nTerhi Rannela on Anneli Kannon haastateltavana kirjastaan Kiivaat.\nKlo 14 - 14.30 Senaatintori-lavalla\nPajtim Statovci kertoo kirjastaan Bolla.\nKlo 15 - 15.30 Senatiintori-lavalla\nSofi Oksanen kertoo kirjastaan Koirapuisto.\nKlo 15.30 - 16.00 Senatiintori-lavalla\nJari Tervo ja Vesa-Matii Loiri nousevat lavalle kertomaan kirjasta Loiri.\nOhjelma näyttää täydeltä, mutta jossain vaiheessa aion keskittyä myös divariosaston kiertelyyn ja tietysti kirjatarjousten metsästämiseen. Täytyyhän toki käydä syömässäkin ja ostaa koko perheelle metrilakut.\nTässä ovat puolestaan 6-vuotiaan kuopuksen poiminnat messulauantain ohjelmistosta. Nämä kaikki tapahtumat sijoittuvat lasten messuosastolle, Kumpula-lavalle:\nNipsun rohkeusjuhlat (Muumi-show)\nKlo 12.00 - 12.30\nKlo 12.30 - 13.00 tai 14.30 - 15.00\nRisto Räppääjä -bändi\nLisäksi lasten Toukola-lavalla Kumpulan vieressä tapahtuu jatkuvasti kaikenlaista kiinnostavaa, joka varmasti vetää puoleensa pientä messuilijaa.\nVähän jo jännittää. Olen mielessäni laskenut noin 10 uutuuskirjaa, jotka haluaisin käsiini. Maltanko odottaa joulupukin tuloon asti tai jonottaa kirjaston varausjonossa vai annanko luottokortin laulaa? Messuilla parasta ovat kuitenkin mieltä avartavat kirjakeskustelut, joten ehkä lompakko saa levätä. Lupaan kertoa raportissani, kuinka tässä oikein käy:\nLähettänyt Elina / Luettua elämää klo 17.54\nTunnisteet: #kirjamessut, 2019, kirjallisia tapahtumia\nRaportti kirjamessulauantailta 26.10.2019


Xiaomi Mi AIoT Router AX3600 -verkkoreititin - 2 Tech\nXiaomi Mi AIoT Router AX3600 -verkkoreititin\nTuotenumero DVB4251GL / 6934177722134\nUuden sukupolven langaton Xiaomi Mi AIoT Router AX3600 -verkkoreititin mahdollistaa valtavan harppauksen siirtonopeuksissa, kantamassa ja tiedonsiirtoviiveissä erityisesti ruuhkaisissa verkoissa. Wi-Fi 6 (802.11ax) -yhteensopiva reititin mahdollistaa jopa 3 000 megabitin sekuntinopeuden langattomassa tiedonsiirrossa. Tehokas Qualcomm-suoritin ja 512 megatavun muisti mahdollistavat jopa 248 yhtäaikaista verkkolaitetta samassa verkossa. Laitteen kuusi Wi-Fi-antennia ja yksi AIoT-älyantenni takaavat vakaat yhteydet Wi-Fi-päätelaitteille ja Mi-älykotilaitteille. Mesh-tuen ansiosta Wi-Fi-verkkoa voi myös laajentaa helposti kattamaan koko talon. Kokonaisuutta on helppo hallita omalla sovelluksella.\n- Uuden sukupolven langaton Wi-Fi 6 (802.11ax) -verkkoreititin\n- Tuki 248 verkkolaitteelle\n- Langattoman Wi-Fi-verkon nopeus jopa 3 000 Mbps\n- Kuusi antennia ja signaalivahvistinta parempaan signaaliin\n- AIoT-älyantenni Mi-älykotilaitteille\n- Koko talon kattava langaton Mesh-verkko\n- Helppo hallinta omalla sovelluksella\nMi AIoT Router AX3600 -verkkoreitittimen tukema Wi-Fi 6 (802.11ax) on langattomien Wi-Fi-verkkostandardien uusin sukupolvi. Siirtonopeuksissa, kantamassa ja tiedonsiirtoviiveissä on saavutettu valtava harppaus eteenpäin verrattuna edelliseen sukupolveen (Wi-Fi 5, 802.11ac). Wi-Fi 6 -reititin nopeuttaa tietoliikennettä erityisesti ruuhkaisissa verkoissa, joissa on paljon päätelaitteita.\nLangattoman Wi-Fi-verkon nopeus jopa 3 000 Mbps\nMi AIoT Router AX3600 -verkkoreititin tarjoaa tiedonsiirtoon 2,4 ja 5 gigahertsin langattomat taajuusalueet. Ne hyödyntävät 802.11ax-siirtotekniikkaa eivätkä aiheuta häiriöitä toisilleen. Nämä taajuusalueet tarjoavat yhdistettynä kaksikaistaisen, jopa 2 976 megabitin sekuntinopeuden langattomaan tiedonsiirtoon. Yhteys on jopa 155 prosenttia nopeampi kuin aiemmat Wi-Fi 5 -nopeudet. 2,4 gigahertsin taajuuskaistalla on aiempaa parempi kantama ja se läpäisee paremmin myös seinärakenteita. Viiden gigahertsin taajuus puolestaan sietää paremmin häiriöitä ja mahdollistaa nopean tiedonsiirron teräväpiirtovideoille tai verkkopelaamiseen.\nTuki 248 verkkolaitteelle Qualcomm-suorittimella ja 512 megatavun muistilla\nAmmattikäyttöön kehitetty kuusiytiminen Qualcomm IPQ8071A -tehosuoritin tarjoaa huomattavasti enemmän suorituskykyä kuin muut reititinsuorittimet. Se takaa vakaamman toimivuuden suurellakin liikennekuormalla. Reittimessä on lisäksi 512 megatavun muisti, jonka avulla se tukee jopa 248 yhtäaikaista verkkolaitetta.\nKuusi antennia ja signaalivahvistinta parempaan signaaliin\nReitittimessä on kaikkiaan kuusi ulkoista antennia ja kuusi suuritehoista PA- ja LNA-signaalivahvistinta. PA-vahvistimet lisäävät signaalin lähetystehoa, jolloin reititin voi lähettää signaaleja kauemmas ja voimakkaammin myös seinien läpi. LNA-vahvistimet lisäävät signaalin vastaanottoherkkyyttä, jolloin reititin voi vastaanottaa heikomman signaalin kauempaa.\nKuuden Wi-Fi-antennin lisäksi reitittimessä on seitsemäs AIoT-älyantenni, joka löytää Mi Home -puhelinsovelluksen avulla verkossa olevat Mi-älykotilaitteet helposti ja luotettavasti.\nLangattoman Mesh-verkkotuen ansiosta nopeasta Wi-Fi 6 -verkosta voi nauttia koko talossa. Verkkoa voi laajentaa Mesh-ryhmillä, jolloin verkko kattaa kaukaisimmatkin nurkat. Verkko näkyy käyttäjälle yhtenäisenä kokonaisuutena ja 802.11k/v-prokollien avulla päätelaitteet hyödyntävät sijainniltaan ja nopeudeltaan parasta Mesh-verkkolaitetta tiedonsiirtoon.\nOFDMA-tekniikka on yksi suurimmista eroista Mi AIoT Router AX3600 -verkkoreitittimen ja perinteisten reitittimien välillä. Tämän tekniikan avulla voi lähettää tietoa jopa kahdeksaan päätelaitteeseen kerrallaan, kun perinteiset reitittimet kommunikoivat vain yhden laitteen kanssa kerrallaan. OFDMA mahdollistaa erittäin tehokkaan tiedonsiirron ja lyhyemmän viiveen, kun kommunikoidaan useiden laitteiden kanssa samanaikaisesti.\nBSS-merkintä vähentää Wi-Fi-häiriöitä\nLangattomien reitittimien suosio on lisännyt Wi-Fi-häiriöitä kodeissa. BSS-merkintätekniikka vähentää Wi-Fi-häiriöitä naapurien kanssa ja näin tehostaa eri verkkojen liikennettä.


Hankerahoituksen keskustelutilaisuus 13.8. - Työllisyyspoliittinen avustus - TE-palvelut\nHankerahoituksen keskustelutilaisuus 13.8.\nEtelä-Pohjanmaan TE-toimisto kutsuu keskustelutilaisuuteen työllistämiseen liittyvästä hankerahoituksesta kiinnostuneet\nEtelä-Pohjanmaan TE-toimisto avaa elokuussa työllisyyspoliittisenavustuksen rahoitushaun vuodelle 2020. Hankehausta järjestetään keskustelutilaisuus 13.8. klo 9.00 TE-toimistossa Seinäjoella.\n-Haluamme pitää vapaamuotoisen tilaisuuden, jonne kaikki rahoituksen hakemisesta kiinnostuneet tahot voivat tulla esittämään kysymyksiä, kertoo asiantuntija Hannele Koivumäki Etelä-Pohjanmaan TE-toimistosta.\nTyöllisyyspoliittisella avustuksella edistetään työttömien työnhakijoiden työllistymistä. Avustuksella rahoitettavan toiminnan tulee parantaa työttömien työnhakijoiden yleisiä työmarkkinavalmiuksia, ammatillista osaamista ja näin edistää heidän työllistymistään. Erityisesti avustusta tulee käyttää heikossa työmarkkinatilanteessa olevien työllisyyden edistämiseen.\n- erityisryhmiin, osatyökykyiset, vaikeasti työllistyvät, ikääntyneet, nuoret, maahanmuuttajat, erityistä tukea tarvitsevat\n- välityömarkkinoiden kehittämiseen, edistetään erityisen tuen tarpeessa olevien pääsyä työllistymistä edistävien ja yksilöllisten palveluiden piiriin, työvalmentajien saatavuutta parannetaan\n- kolmannen sektorin palkkatuen uudistamiseen, johon lisätään vahva yksilöllinen tuki, työkyvyn kartoitus ja muut palvelut siten, että se tukee avoimille työmarkkinoille siirtymistä\n- työllisyyspalveluiden kehittämiseen, erityisesti tukemaan nopeaa uudelleen työllistymistä, huomioiden yksilölliset tarpeet, parannetaan laatua, saatavuutta ja vaikuttavuutta, henkilökohtaista palvelua, kehitetään ura- ja ohjauspalveluita erityisesti pitkään perhevapailla olleille ja ikääntyneille työntekijöille, työuraohjausta myös työssäkäyville\nVuonna 2019 hankkeita toteuttivat neljä toimijaa. Tämän vuoden hankkeiden toiminta kohdistuu pitkäaikaistyöttömien tai sen uhanalaisten henkilöiden auttamiseen työvalmennuksen keinoin kohti avoimia työmarkkinoita. Hankkeissa on ollut aktiivisesti mukana lähes 500 henkilöä. Näistä henkilöistä 60 % on työllistynyt tai aloittanut pitkäkestoisen koulutuksen.\nTänä vuonna tehdyn asiakastyytyväisyyskyselyn perusteella henkilökohtainen kasvokkain tehty asiakastyö on ollut arvostettua. Hankkeita on toteutettu siten, että jokaisen Etelä-Pohjanmaan kunnan alueella on ollut mahdollisuus tavata työvalmentaja. Hankkeiden toteuttajista kolme on yhdistyksiä ja yksi julkisen sektorin edustaja. Rahaa hankkeisiin on sidottu vajaa 700 000 €. Hankkeita voidaan toteuttaa kolme vuotta, mutta rahoituspäätökset tehdään kalenterivuodeksi kerrallaan.\nLisää työllisyyspoliittisesta avustuksesta:\nHannele Koivumäki p. 0295 046 565 (5.7. asti)\n8.7. alkaen Katri Lehto p. 0295 046 581


Opiskelijoille | Hämeen Partiopiiri\nHämeen Partiopiiri Opiskelijoille\nHämeen Partiopiiri tarjoaa syksyllä 2021 tamperelaisille opiskelijoille mahdollisuuden tutustua partiotoimintaan ja tulla hieman erilaisempiin opiskelijatapahtuiin. Osallistua voi sekä ei-partiolaiset että partiolaiset. Lue lisää tapahtumat-välilehdeltä.\nPartio on loistava harrastus opiskelijalle, vaikka aiempaa kokemusta ei olisikaan. Partiossa oppii kaikki tarvittavat taidot ja saa sopivaa vastapainoa opiskeluille. Löydät uusia ystäviä ja pääset tutustumaan uuteen paikkakuntaan paremmin. Tervetuloa siis mukaan partioon! Lähimmän lippukunnan löydät lippukuntahaulla. Laita vain rohkeasti viestiä.\nJärjestämme kolme Tursas-passsin rastipistettä Tamkon uusille opiskelijoille. Näihin tapahtumiin ovat kuitenkin tervetulleita kaikki opiskelijat!\nTarkemmat ajat ja paikat varmistuvat myöhemmin. Seuraa siis tätä sivua ja Hämeen Partiopiirin sosiaalista mediaa (Facebook ja Instagram), jotta näet uusimmat päivitykset.\nKaupunkisuunnistusta (Tampereen keskustassa) 15.9.\nTrangiapizzakurssi (Sorsapuistossa) 27.10.\nTalviretkeilyä (tammikuussa 2022) 26.1.2022\nTrangiapizzakurssi ke 27.10. klo 17.00 alkaen. Paikalle voit tulla klo 17.00 lähtien, mutta tulethan viimeistään klo 19.30, jotta ehdit paistaa itsellesi maistuvan trangiapizzan. Paikkana Sorsapuisto Tampereella. Löydät meidät lintuhäkkien luota.\nLisäksi, jotta osaamme varata suunnilleen oikean määrän ruokaa, pyydämme ennakkoilmoittautumista (joskaan se ei estä sinua saapumasta paikalle muuten vaan). Erityisesti erityisruokavalion omaavien henkilöiden olisi hyvä ilmoittautua etukäteen.\nSeuraamme jatkuvasti koronatilannetta. Tapahtumissa noudatetaan valtioneuvoston ja Suomen Partiolaisten korona-ohjeita ja rajoitamme tapahtumien osallistujamäärää tarvittaessa. Tapahtuma saatetaan kuitenkin joutua peruuttamaan lyhyelläkin varoitusajalla, muistathan siis ilmoittautua. Käytä ilmoittautumisen yhteydessä sähköposti, josta sinut tavoittaa nopeasti.\nTapahtumat järjestetään ulkona ja huolehdimme turvaväleistä sekä hyvästä hygieniasta esim. ruuan valmistuksen yhteydessä. Pyydämme kuitenkin, että et osallistu tapahtumaan mikäli sinulla on korona-oireita tai olet ollut ulkomailla 14 vrk ennen tapahtumaa.


Tajunnanvirta palvelun Tietäjät - Rajatieto - Tajunnanvirta\nJäljet: Etusivu » Tajunnanvirta palvelun Tietäjät\nTajunnanvirta palvelun Tietäjät\nAstrologia ja Astrologit\nAstrologit ja astologia Tajunnanvirta palvelussa.\nEnnustaminen ja Ennustajat\nEnnustaminen ja ennustajat Tajunnanvirta palvelussa.\nSelvänäkeminen ja Selvänäkijät\nSelvänäkeminen ja selvänäkijät Tajunnanvirta palvelussa.\nTarot kortit ja tulkitsijat\nTarot kortit ja tulkitsijat Tajunnanvirta palvelussa.\nHenkinen hyvinvointi Tajunanvirta palvelussa.\nKaukoparannus ja Kaukoparantajat\nKaukoparannus ja kaukoparantajat Tajunanvirta palvelussa.\nNumerologia ja Numerologit\nNumerologia ja numerologit Tajunanvirta palvelussa.\nUnien tulkinta ja Unien tulkitsijat\nUnien tulkinta ja Unien tulkitsijat Tajunanvirta palvelussa.


Savosolar mukana Helsinki Energy Challenge kilpailun voittaneessa konsortiossa |\nSavosolar Oyj ›\tYhtiötiedotteet ›\tSavosolar mukana Helsinki Energy Challenge kilpailun voittaneessa konsortiossa\nSavosolar mukana Helsinki Energy Challenge kilpailun voittaneessa konsortiossa\nYhtiötiedote 16.3.2021 klo 17.00 (CET)\nKuten aiemmin on tiedotettu, Helsingin kaupunki julkisti tänään tiistaina 16.3.2021 Helsinki Energy Challenge -kilpailun voittajan. Kilpailussa etsittiin ehdotuksia hiilineutraalin lämmityksen toteuttamisesta.\nYhdeksi voittajista valittiin HIVE-konsortio, johon Savosolar Oyj osallistui. Konsortio koostui useista yrityksistä: Engie (Ranska), Storengy (Ranska), Newheat (Ranska), Planenergi (Tanska) sekä AEE Intec (Itävalta).\nJari Varjotie, Savosolarin toimitusjohtaja: ”Onnittelen HIVE:n tiimiä voittavan ratkaisun kehittämisestä tässä kovatasoisessa kilpailussa. Olemme ylpeitä siitä, että olemme osa tätä tiimiä oman ratkaisumme kanssa, ja odotamme innolla yhteistyötä tulevaisuudessa muiden HIVE-tiimin jäsenten kanssa taistelussa ilmastonmuutosta vastaan. Tämä HIVE:n kilpailuehdotuksen voitto osoittaa, että aurinkolämpö on kilpailukykyinen lämmöntuotantomuoto myös pohjoisen alueen kaupunkien lämmittämisessä ja, että se voidaan helposti yhdistää muiden energialähteiden kanssa. Voit lukea lisää HIVE-konsortiosta täältä: https://energychallenge.hel.fi/hive ”


Suomen tykistön kehittäjä V. P. Nenonen osasi soveltaa - jäljet näkyivät Tali-Ihantalan ja Vuosalmen torjuntataisteluissa - T&T\nSuomen tykistön kehittäjä V. P. Nenonen osasi soveltaa - jäljet näkyivät Tali-Ihantalan ja Vuosalmen torjuntataisteluissa\nKenraaliluutnantti V. P. Nenonen sodan aikana Mikkelissä.\nNumeroniilo, tykistön kehittäjä V. P. Nenonen osasi soveltaa\n”Minä olen nyt kasvanut aivan kiinni matematiikkaan ja tykistöön, niin että me kuljemme yhtä matkaa koko ajan”, kirjoitti komppanianpäällikkö Vilho Petter Nenonen äidilleen Vladivostokista vuonna 1909.\nNenosen mieli ei koskaan erkaantunut tykistöstä. Vaikka hänen topografiaan, ilmakuvaukseen, radioviestintään, ballistiikkaan ja meteorologiaan liittyvät keksintönsä ja hankkeensa palvelivat aina ensisijassa kenttätykistön tarpeita, hän tuli perustaneeksi muun muassa ilmakuvaukseen perustuvan maastokartoituksen.\nTykistönkenraali Nenonen tarkastaa tykinputken Äänisellä vuonna 1943.\nItsenäistyneen Suomen ylempää päällystöä kaipaava armeija sai Nenosesta ensimmäisen tykistön tarkastajansa keväällä 1920. Jo samana vuonna käynnistettiin Perkjärven ampumaleirit, joita jatkui talvisotaa edeltäneeseen kesään saakka.\nNenosen helpottava idea oli kamera, joka kuvasi paitsi maaston myös horisontin kahdesta suunnasta. Näin saaduin tiedoin kameran kallistuma voitiin kompensoida myöhemmissä työvaiheissa paljon yksinkertaisemmin.\nSuomalaisen maaston ominaisluonne vaikutti myös siihen, että kenttätykistön tulenjohtaja ryhmineen oli syytä viedä jalkaväen mukaan etulinjaan. Tällöin tuli eteen tilanne, jossa kenttäpuhelinten tapsit todennäköisesti katkeavat vihollistykistön tulessa.\nTykistön tulenjohtopaikalta Vuoksen varrelta tarkkaillaan vihollisen liikkeitä joen toisella puolella heinäkuussa 1944.\nKuten ilmakuvauskameroiden, radioidenkin kanssa riitti vastusta ja hankintaesitykset hukkuivat pääesikunnan byrokratiaan. Liittipä kenraalimajuri Nenonen sotaväen päällikölle lähettämäänsä kirjelmään yksinkertaisen radion kytkentäkaavionkin.\nJo vuodesta 1927 kaikki tykistön tulenjohto voitiin kuitenkin hoitaa johdinyhteyksien lisäksi myös auttavasti maastokelpoisilla radioilla. Tässä vaiheessa Nenonen oli jo kartoituskysymysten kimpussa.\nTämä toteutettiin Tuuloksessa syksyllä 1941 suomalaisjoukkojen murtautuessa kohti Aunusta. Murtoa tukenut saksalaisdivisioona ei kyennyt tykistöllään tukemaan tätä Suomen armeijan historian suurinta tulivalmistelua.\nKenttätykistön käyttämä korjausmuunnin.\nTässä on sodankäynnin uusi ase: Pikkuruinen kevyttankki\nAseistetut kevyttankit ovat brittiarmeijan seuraava kulkuneuvo. Viime kuussa Ison-Britannian puolustusministeriö hyväksyi erikoisajoneuvon kehityksen seuraavan vaiheen.\nUudet ammukset osuvat suoraan kohteeseensa, eikä tykeillä tarvitse ampua kokonaista aluetta.


AIPIA: Miten tekniikka voi viedä meidät lähemmäksi kiertotaloutta\nVideo: Smart Packaging explained by AIPIA (Lokakuu 2020).\nFerrante haastatteli Larimar Logania, ”pääevankelista”, Digimarciä, AIPSA: n (Active Intelligent packaging Summit Americas) ensimmäisenä päivänä New Jerseyssä, Yhdysvalloissa (3. – 4. Kesäkuuta) kolmen vuoden hankkeen loppuun saattamisesta Ellen MacArthur -säätiön New Muovitalous, digitaalisen vesileiman avulla vähentämään muovijätettä ympäristössä.\n" Digimarc-viivakoodi on ainutlaatuinen, koska se luo" älykkäitä esineitä ", jotka tarjoavat " hyperlajittelua "kierrätyslaitoksissa ", Logan sanoi.\n” HolyGrail-testitulokset osoittavat toimivan tien kohti paljon suurempaa muovien kierrätystä, mikä vähentää jätteiden määrää, ja vahvistaa sitoutumisemme Ellen MacArthur -säätiön New Plastics Economy Global -sitoumukseen. On ilahduttavaa nähdä, kuinka näitä kykyjä voidaan helposti soveltaa sosiaaliseen hyötyyn muovien kiertotalouden tukena . ”\nHolyGrail Pioneer -projekti oli Procter & Gamblen johtama yhteistyö 29 osallistuvan kumppanin kanssa, mukaan lukien kuluttaja L'Oreal, Danone, Nestlé, PepsiCo, Henkel ja vähittäiskauppias Carrefour.\nJulkaistussa raportissa testit osoittavat Digimarc-viivakoodin muuttamalla muovisäiliöt ”älykkäiksi esineiksi”, jotka voisivat suorittaa lajittelutekniikoita, joita teollisuus on mahdoton saavuttaa.\nKun Digimarc-viivakoodi erottaa tarkasti elintarvikelaatuisista ja muista kuin elintarvikelaatuisista astioista, se vastaa aiemmin tyydyttämättömään haasteeseen, ja sillä voi olla merkittävä vaikutus kierrätyksen kehitykseen lähitulevaisuudessa.\nTunnistaa myös joustavat pakkaukset, hiilimustan pakkaukset, muovityyppien koostumuksen monikerroksisina ja tunnistaa koko kehon kutistuvien holkkien säiliöiden asianmukaisen erottelun ja lajittelun.\nDigimarc-viivakoodi toimii skannattavan 3D-identiteetin avulla, kun sitä levitetään muovialustoille.\nKoodin sisältämä tietojoukko voi välittää joukon määritteitä, mukaan lukien jätetuotteen valmistaja, tuotekoodi ja valmistuslaitos.\nViivakoodi ohjaa automaattisesti lajittelumekanismit muovijätteen erottamiseksi kierrätettävien materiaalien laadun ja määrän parantamiseksi, sen varmistamiseksi, että valmistajat voivat noudattaa julkisia sitoumuksiaan kierrätetyn sisällön käytöstä ja noudattaa valtion valtuuksia.


Ravigaala siirtyy maaliskuulle – Tampere pysyy paikkakuntana\nJo ostetut liput käyvät sellaisenaan maaliskuun Ravigaalaan\nRavigaala järjestetään 26. maaliskuuta. Paikkakunta on Tampere ja juhlapaikka Scandic Rosendahl.\nPitkittyneestä koronatilanteesta johtuen Suomen Hippoksen järjestämä Ravigaala siirtyy maaliskuulle. Uusi päivämäärä on lauantai 26.3. Juhlapaikkakuntana säilyy Tampere.\n”Valitettavasti koronapandemian uusin aalto ei vielä näytä hiipumisen merkkejä. Haluamme toimia tässä terveysturvallisesti, ja vaikka rajoituspäätökset vielä osin elävät, Ravigaala siirretään”, kertoo raviurheilusta vastaava johtaja Tomi Himanka Suomen Hippoksen tiedotteessa.\nJuhlapaikka vaihtuu Tampere-talosta Scandic Rosendahliin, sillä Tampere-talo on varattuna kyseisenä päivänä.\nJo ostetut gaalaliput käyvät sellaisenaan uuteen Ravigaalaan. Kaikille lipun ostaneille tullaan lähettämään erikseen henkilökohtaisesti lisätietoa siirrosta sekä ohjeet, mikäli lipun haluaa palauttaa. Tällöin rahan jo ostetusta lipusta saa takaisin tammikuun loppuun mennessä.\n”Olemme pitkään odottaneet yhteistä juhlaa, ja palkittavat ovat ansainneet kiitoksensa. Uskomme, että maaliskuussa pääsemme vihdoin nostamaan maljan terveysturvallisesti”, Himanka jatkaa.\nAiheet Ravigaala Ravigaala 2022 Tomi Himanka koronapandemia


Evinrude moottori - Porvoo - Nettivene\nEvari 80-luvun loppupuolelta. Muutama vuosi sitten käynnistyi välillä, välillä ei. Eli myyn projektiksi tai varaosiksi. Ei tankkia, pelkkä moottori. Tarjouksia kuunnellaan.\nEvinrude 10 '91\nNettivene ID 748227


Columbian piirikunta lentokenttätiedot Skyscannerissa\nColumbian piirikunta lentokenttätiedot\nAlla on tiedot lentokentistä alueella Columbian piirikunta. Käytä alla olevia linkkejä lukemaan lisätietoja lentokentistä alueella Columbian piirikunta: sijainnit, reitit, lähtö- ja saapumisajat jne.\nSkyscannerilla löydät edullisimmat lennot alueelta Columbian piirikunta (sadoista lentoyhtiöistä, mukaan lukien Southwest Airlines, United, Delta) ilman, että annat tiettyjä päiviä tai edes kohteita tehden siitä parhaan paikan löytää halvat lennot matkaasi varten.\nVaraa halpalento alueelta Columbian piirikunta valitsemalla lento alla olevasta luettelosta lennot alueelta Columbian piirikunta tai käytä sivun reunassa olevia linkkejä selaamaan lisää lentotietoja. Aloita uusi haku käyttämällä yllä olevia hakuohjauksia.\nLentokentät alueella: Columbian piirikunta\nWashington (Yhdysvallat) lentokentät\nTässä ovat paikan Columbian piirikunta suurimmat lentoyhtiöt: British Airways (BA) lennot kaupunkiin: Columbian piirikunta, Finnair lennot kaupunkiin: Columbian piirikunta, Lufthansa lennot kaupunkiin: Columbian piirikunta\nLentojen hinnat maasta: Columbian piirikunta\nLentoyhtiöt, jotka lentävät maahan Columbian piirikunta


Parhaat videoiden latausohjelmat | neptunet\nPosted By Neptun On 28.3.2016 @ 10:00 In Kuvaohjelmat,Nettitieto,Tietokone | No Comments\nLataa netistä videoita ja niiden musiikkia\nVideoiden katselu tietokoneilla ja mobiililaiteilla on tullut yleiseksi. Googlen YouTube on tehnyt siitä suositun ja kaikkialle ulottuvan. Viime vaihe videoiden menestystarinassa on netistä suoratoistettavat videot.\nSiinä missä videoiden katseluohjelmat, mediasoittimet, ovat kehittyneet on tullut myös runsaasti erilaisia videoiden ja niiden audiopuolen latausohjelmia. Mitä niillä sitten tehdään? Voihan videoita katsella suoraa esim. YouTubesta.\nVideobuumi ei rajoitu pelkästään niiden katseluun netistä. Moni haluaa tallentaa videoita koneeseen tai johonkin omaan tallennusvälineeseen tai vaikka pilvipalveluun. Myös esim. YouTubeen ladattujen videoiden tekijät voivat tarvita tällaisia softia. Jos alkuperäistä nettiin ladattua ei enää löydy tai sitä ei ole, niin latausohjelmalla lataamalla sen saa takaisin.\nNäillä on vielä muutakin käyttöä. Netissä olevassa videossa voi olla musiikkia tai jokin ääniraita, josta olisi hyvä saada itselleen kopio. Tämäkin käy päinsä sopivalla videoiden latausohjelmalla, Video Downloaders. Latausohjelmat antavat mahdollisuuden niin liikkuvan kuvan kuin musiikinkin kaappaukseen. On kuitenkin muistettava, että lataa vapaasti käytettävää materiaalia jota netissä onkin runsaasti.\nLatausohjelmissa on vielä muutakin ideaa. Ne automatisoivat latauksen ja siihen mahdollisesti liittyvät muuntamistehtävät. Siten lataajan ei tarvitse erikseen lähteä tutkimaan miten video voitaisiin muokata juuri hänen tarvitsemaansa välineeseen tai jakeluun sopivaksi. Ohjelma hoitaa sen puolen. Ohjelmissa on erilaisia ja parhaimmillaan hyvin monipuolisia muuntamis- eli konvertointiominaisuuksia. Useimmat tähtäävät siihen, että softaa on mahdollisimman yksinkertaista käyttää eikä muita muokkausohjelmia tarvita.\nVideolataajat ja turvallisuus\nEnnen kuin menemme itse softien esittelyihin, niin tämän ohjelmaryhmän kohdalla on jälleen erityisesti muistutettava tärkeästä turvallisuusasiasta. Valtaosa näistä sinänsä aivan erinomaisista maksuttomista ohjelmista on mainostuettuja. Ts. silloin tulee olla softaa asennettaessa tarkkana.\nAsennuksessa on estettävä mahdollisesti tarjolla olevat selaimen kotisivujen muuttaminen, tarpeettomat kylkiäisohjelmat, hakukoneen muuttaminen, ylimääräiset työkalupalkit jne. Joten katso asennettaessa aina mitä on valmiiksi kruksattuja ja mihin itse laitat kruksin tai klikkaat ennen kuin painat Seuraava. Jäljempänä Freemake Video Downloaderin kohdalla on tarkempi esimerkki haitakkeiden estämisestä.\nVideoiden latausohjelmia on sekä maksuttomia että maksullisia, kuten softia yleensäkin. Jäljempänä esitellyistä valtaosa on maksuttomia. Tässä ohjelmaryhmässä eivät maksullisetkaan ole kovin kalliita. Jo parilla kympillä saa softan, jossa on ominaisuuksia – katso tietysti tekniset tiedot ennen hankkimista – sekä tukipalveluita käytettävissä. Tärkeimmät tekniset tiedot ovat seuraavan linkin vertailutaulukossa. (Hyödyllistä perustietoa ominaisuuksista myös maksuttomia valittaessa!) Tässä maksullisista linkki sivustolle Best Video Download Software 2019 Reviews .\nSivusto pisteyttää ohjelmat omien kriteeriensä mukaisesti. Meillä Suomessa kannattaa ottaa paremmuusjärjestykset kuitenkin vain suuntaa antavasti. Samoin esitetyt hinnat ovat hintoja sivuston kautta hankittuna. Muista lähteistä voi niitä saada edullisemmin ja tarjouksina. Maksulliset ovat varteenotettava mahdollisuus eikä silloin yleensä ole liioin vaaraa kylkiäisistä. Myös softien esittelyssä jäljempänä on muutama maksullinen.\nVideoiden latausohjelmat ovat keskenään hyvin erilaisia. Niiden omaisuudet ovat erilaisia ja ne painottuvat eri tavoin. Jotkin ovat erikoistuneet tiettyyn tehtävään kuten esim. videoiden äänitiedostojen lataukseen. Siellä on myös eri välineille ja eri käyttöjärjestelmille tarkoitettuja.\nKun lukee netistä softien käyttäjien arvosteluja ja käyttökokemuksia, ovat ne varsin kirjavia. Kaikki eivät saa jotakin softaa toimimaan ja samaa taas toiset kehuvat kaikkien aikojen huipuksi. Niinpä on helppoa vetää johtopäätös: Kokeile softaa itse. Jos se toimii laiteissasi hyvin ja on vaatimustesi mukainen, niin käytä sitä. Jos se ei toimi ollenkaan tai vain puutteellisesti niin vaihda toiseen.\nTEncoder Video Converter  TEncoderit ovat puhtaita, ei mainoistuettuja\nTEncorer Video Concerter koneeseen asennettavana tai portable versiona. Portable versio ei tarvitse asennusta koneeseen, muistitikku vain kiinni mihin tahansa Windows koneeseen.\nTämä avoimen koodin ohjelma oli todella miellyttävä yllätys; monipuolinen ja hyvin tikulta toimiva ilman mitään asennuksen hankaluuksia. Tuki useimmille videomuodoille. Muuntaa video-audiotiedostot kaikkiin tarvittaviin muotoihin. Myös rippaa videot kaikista kopiosuojaamattomista DVD levyistä koneeseen. TEncoder Video Converteristä on myös tämän artikkelin otsikkokuva. Klikkaa se näkyväksi. Kuvassa tehty YouTube videon lataus. VINKKI: Jos YouTube video on jo valmiiksi hyvälaatuinen kannattaa se tuoda sellaisenaan. Silloin kruksi pois ylärivin kohdasta Convert downloaded videos. Esim. alkuperäinen mp4 laatu on parempi kuin AVI:ksi konvertoitu.\nFreemake Video Downloader  Mainostuetun softan latausesimerkki\non yksi suosituimmista ja helppokäyttöisistä lataajista. Windowsiin. Siinä on tuki kaikille tärkeille videomuodoille. Kun videon on ladannut koneeseen voi sitä helposti muokata haluttuun muotoon. Tämä näkyy havainnollisesti yllä olevasta kuvasta, klikkaa kuva näkymään.\nKoska ohjelma on samalla tyypillinen esimerkki jo aikaisemmin mainitusta asiasta eli mainostuetuista ohjelmista niin tässä sen osalta tarkka kuvaus asennuksen vaiheista kuvineen, klikkaa nämäkin kuvat näkymään.\nEnsimmäinen asennusruutu, kuva 1. Parasta poistaa kruksi Freemaken raportointikohdasta. Kuva 2 Opera Browser lappuun kruksi kohtaan I do not accept. Kuva 3 Share it lapusta pois kruksi SHAREit asennuksesta. Kuva 4 ei asenneta AVG PC TuneUp eli kruksi pois. Kuva 5 sitä tyrkytetään vielä toisenkin kerran; muuta kruksi kohtaan I do not accept. Kuva 6 jos haluat itse valita mihin ohjelma asennetaan (muuten menee kysymättyä C:-aemaan) valitse Custom installation.\nAsennuksen loppuvaiheessa virustorjuntaohjelma ilmoitti panneensa karanteeniin epäilyttävän tiedoston Freemake Video Downloader\_SetUpUpdate.exe. Virusohjelman myöhempi skannaus ei osoittanut uhkia. Tarkistin WinPartol ohjelmalla automaattisesti käynnistyvät ohjelmat. Koska Freemaken updateri oli vielä siellä (ovelasti piilotettu isäntäpaikan tunnuksen ”Common Files” taakse), niin laitoin sille käynnistyksen eston (sitä ei saa kokonaan pois).\nJos ohjelman lataa ja suorittaa varmuustoimenpiteet, niin saa kyllä todella nopean, hyvin toimivan ja helppokäyttöisen videoiden lataus- ja muunto-ohjelman.\nKyllä harmittaa, että kuvaohjelmien ystäviä yritetään naruttaa kaikenlaisilla haitakkeilla. Kaikki tästä käyttäjäjoukosta eivät ole rutinoituja tietokoneen ns. tehokäyttäjä. Rahaa saadakseen kehittäjät myyvät oikeudet OpenCandy  ja muihin haitakkeiden levitysjärjestelmiin.\nJos nuo karsinta- ja tarkistusvaiheet tuntuvat hankalilta, niin käytä muita kuin mainostuettuja. Myös portablet eli siirrettävät ohjelmat ovat yleensä turvallisia sekä pääosa tunnetuista maksullisista.\non pitkälle samantapainen ja monipuolinen kuin edellinenkin, mutta käy Windowsin lisäksi myös Maciin (vaikka Softpedia ei mainitsekaan). Myös tämä on mainostuettu. Siinä on myös sisäinen videoiden hakuohjelma, joilla niitä voi automaattisesti etsiä. Ohjelmalla voi haluttaessa myös leikata osia videoista eli muuttaa niiden kokoa.\nedustaa monipuolisia ja kaikkia yleisiä tiedostomuotoja tukevia softia. Siinä on hyvät tiedostojen muunto-ominaisuudet ja se polttaa videot myös DVD:lle. Erikoisuuksiakin löytyy; videoita voi esikatsella, leikata, yhdistellä ja niihin voi lisätä kuvatekstejä. Mainostuettu ohjelma, lisäksi avannee netistä mainossivuja aina ohjelmaa käynnistettäessä.\nmonipuolinen latausohjelma Windowsiin. Maksullinen. Lataa useita kerralla ja myös muuntaa ladatut tiedostot haluttuun muotoon.\non paketti, joka sisältää useita videoiden ja audion lataamiseen ja käytettäviä ohjelmakokonaisuuksia. Ja tämäkin mainostuettu, katso asennusvaiheessa mitä asennat! Tämä ohjelmakokonaisuus sopii sekä Windowsiin että Maciin. Softalla voi muuntaa videoita ja audiota sopimaan eri välineisiin kuten Windowsiin, iPhoneen, iPadiin, iPodiin ja Androidiin. Sillä voi editoida videota ja audiota, polttaa niitä CD/DVD:lle, ottaa PritSceenejä ja vaikka tehdä videota tai audiota Skypestä.\niSkysoft Free Video Downloader  EI-mainostuettu\nTässä vielä toinen maksuton videoiden latausohjelma, joka ei ole mainostuettu. Helppokäyttöinen, voi samanaikaisesti ladata useita videoita, kuormittaa konetta vähän ja nopeakin ja siinä on mm. etsimistoiminto. Huolimatta i-tunnuksesta tämä on tarkoitettu pelkästään Windowsiin.\niSkysoft iTube Studio  EI-mainostuettu\non puolestaan monipuolinen ja erittäin nopea video-audio lataus- ja muuntosofta. Niinpä se on myös maksullinen. Se muuntaa videot haluttuun välineeseen: Applen laitteisiin, Androidiin, pelikonsoleihin ja videoksi nettiin. Tuki kaikille mahdollisille video- ja audiomuodoille. Windowsiin tämäkin. Vastaava on satavissa myös Maciin .\nFree Youtube to Mp3 Converter  EI-mainostuettu\non erikoistunut softa videoiden ääniosuuden lataamiseen. Se muuntaa ne samalla MP3 muotoon, josta edelleen muokattavissa. Huom! Tämä linkki vie ohjelmaan, joka ei ole mainostuettu. Sen sijaan lähes samannimisiä ohjelmalinkkejä on useita niin Softpediassa kuin muuallakin netissä, mutta yleensä ne ovat mainostuettuja.\nFree Youtube Mp3 Downloader  EI-mainostuettu\non samanlainen ohjelma kuin edellinenkin, mutta eri kehittäjien tekemä. Eikä tämäkään ole mainostuettu.\nTämä on tehty ja tarkoitettu YouTube videoiden lataukseen Android-laitteisiin. Kätevä työkalu varastoi videot suoraa SD-kortille, josta niitä voidaan katsoa koska vain. Kokeile, laitteita on monenlaisia jolloin kaikki käyttäjät eivät ole olleet varauksetta tyytyväisiä.\nYTD Downloader Androidiin \nMaksullisten ja mainostuettujen YTD-latausohjelmien perheestä hiukan riisuttu versio. Voi kokeilla, jos edellinen ei laitteessasi toimi kunnolla.\niSkysoft iTube Studio for Mac  EI-mainostuettu\non nimensä mukaisesti Maciin tarkoitettu ja maksullinen videoiden latausohjelma. Lataa ja muuntaa videoita haluttuun muotoon.\nKokeile ja valitse parhaista\nMikä edellä esitellyistä sopii juuri sinulle? Se riippuu vaatimuksistasi ja laiteistasi. Muista vain näiden ohjelmien kohdalla olla asennusvaiheessa huolellinen ja katsoa mitä olet asentamassa. Niin vältyt turhilta lisäkkeiltä ja harmillisilta hakukoneen tai kotisivun muuttumisilta. Koska ohjelmat voivat sisältää usein esim. OpenCandy kirjastoon sidottua käyttäjälle näkymätöntä turhaa ja haitallista materiaalia, niin on suositeltavaa asennuksen jälkeen ajaa haittaohjelmien poistaja, esim. Malwarebytes Antimalware  ja tarkistaa, ettei tule koneen käynnistystä hidastavia turhia automaattisesti käynnistyviä lisäkkeitä.\nNeptunetti on kiinnostunut videoiden lataajien käyttökokemuksista. Millaisia sinulla on jostakin näistä tai muusta videoiden latausohjelmasta? Hyviä vai huonoja? Kerro täällä kommenttina.\nLinkit ohjelmiin ja niiden tarkempiin tietoihin sisältyvät artikkelliin\nMediasoittimet eli palyerit videoiden ja musiikin toistoon \nURL to article: https://neptunet.net/2016/03/28/20-5-2019-parhaat-videoiden-latausohjelmat/\n Best Video Download Software 2019 Reviews: http://video-downloader-software-review.toptenreviews.com/\n TEncoder Video Converter: http://www.fosshub.com/TEncoder-Video-Converter.html\n TEncoder Video Converter Portable: https://portableapps.com/apps/music_video/tencoder-portable\n Freemake Video Downloader: http://www.softpedia.com/get/Multimedia/Video/Encoders-Converter-DIVX-Related/Freemake-Video-Converter.shtml\n aTube Catcher: http://www.softpedia.com/get/Multimedia/Video/Other-VIDEO-Tools/aTube-Catcher.shtml\n Any Video Converter: http://www.softpedia.com/get/Multimedia/Video/Encoders-Converter-DIVX-Related/Any-Video-Converter-Freeware.shtml\n Kastor – All Video Downloader: http://www.softpedia.com/get/Internet/Download-Managers/Kastor-All-Video-Downloader.shtml\n Video Studio: http://www.dvdvideosoft.com/free-dvd-video-software.htm\n iSkysoft Free Video Downloader: http://www.softpedia.com/get/Internet/Download-Managers/iSkysoft-Free-Video-Downloader.shtml\n iSkysoft iTube Studio: http://www.softpedia.com/get/Internet/Download-Managers/iSkysoft-iTube-Studio.shtml\n Free Youtube to Mp3 Converter: http://www.softpedia.com/get/Internet/Download-Managers/Media-Freeware-Youtube-to-Mp3-Converter.shtml\n Free Youtube Mp3 Downloader: http://www.softpedia.com/get/Internet/Download-Managers/Free-Youtube-to-Mp3-Downloader-1.shtml\n TubeMate YouTube Downloader Android: http://tubemate-youtube-downloader.en.uptodown.com/android\n YTD Downloader Androidiin: http://www.ytddownloader.com/android/\n iSkysoft iTube Studio for Mac: http://mac.softpedia.com/get/Internet-Utilities/iSkysoft-iTube-Studio.shtml\n Malwarebytes Antimalware: http://www.softpedia.com/get/Antivirus/Malwarebytes-Anti-Malware.shtml\n Miten estän tai poistan haitalliset ohjelmat: http://neptunet.net/2016/01/24/haitalliset-ja-tarpeettomat-ohjelmat/\n Mediasoittimet eli palyerit videoiden ja musiikin toistoon: http://neptunet.net/2015/12/01/mika-on-hyva-mediasoitin-2/\n YouTube videon tekeminen – videoiden jakelu: http://http://neptunet.net/2013/09/29/youtube-videon-tekeminen-videoiden-jakelu/